Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 31 Julai2005 telah membincangkan hukum wakaf bagi tanah 'Hak Milik Terhad'. Mesyuarat telah membuat keputusan bersetuju menfatwakan sebagaimana berikut:

1) Tanah-tanah wakaf yang diletakan di bawah kenaziran atau kawalan majlis adalah diiktiraf sebagai wakaf muabbad (kekal) sama ada tanah-tanah tersebut bertaraf 'Hak milik kekal' atau 'Hak milik terhad'.

2) Tanah-tanah wakaf yang bertaraf 'Hak Milik Terhad' adalah terkecuali dari Akta Kanun Tanah Negara Tahun 1965 kerana ianya melibatkan Hukum Syara' dan telah diberi kekecualian dalam seksyen 4(2) akta berkenaan : 'Kekecualian setakat mana yang diperuntukan dengan nyata sebaliknya, tiada apa juga dalam akta ini boleh menyentuh peruntukan - (e) mana-mana undang-undang yang pada masa itu berkuatkuasa mengenai wakaf atau baitulmal'.

3) Mesyuarat juga menasihatkan majlis untuk membuat pindaan kepada Enakmen Majlis Bil. 4, Tahun 1994 seksyen 61 hingga 66 berkaitan dengan wakaf dan nazar khususnya yang berkaitan dengan tanah wakaf agar selaras dengan Akta Kanun Tanah Negara yang memperuntukan bahawa Kerajaan Negeri boleh memberi pemilikan tanah secara kekal jika pihak berkuasa negeri berpuas hati tanah itu digunakan untuk kepentingan awam seperti seksyen 76(a) Kanun Tanah Negara. Dengan itu semua tanah wakaf yang bertaraf 'Hak Milik Terhad' boleh bertukar menjadi 'Hak Milik Kekal' kerana wakaf itu sendiri adalah untuk kepentingan awam.


Mesyuarat Jawatankuasa Syariah yang bersidang pada hari ini 6 Januari 1997 buat kali ke 137 telah bersetuju sebulat suara dengan apa yang telah dibincangkan iaitu:-

 i) Tanah wakaf individu

Bahawa tanah wakaf boleh dipajak (hijarah) dalam tempoh yang tertentu berdasarkan kepada nas Kitab Nihayah, juzuk 5, m.s. 397, Kitab Tuhfah, juzuk 6, m.s. 172, Kitab Al-Hawi, juzuk 7, m.s. 407.

 ii) Tanah wakaf kurniaan kerajaan negeri (rizab)

 Bergantung kepada niat kerajaan. Sekiranya kerajaan berniat wakaf, ia menjadi wakaf. Sekiranya ia diberikan hanya sebagai rizab, maka ia ditetapkan sebagai pemberian kepada Baitul Mal.


Mesyuarat Jawatankuasa Fatwa yang bersidang pada hari ini bersetuju dengan Fatwa yang telah diputuskan oleh Muzakarah Fatwa Kebangsaan Bagi Hal Ehwal Agama Islam Malaysia Kali Ke-77 pada 20-21 April 2007 bahawa: Hukum Skim Pelaburan SwissCash Mutual Fund dan seumpamanya adalah haram kerana mengandungi unsur riba dan akad mudharabah yang rosak syaratnya.


Ahli Jawatankuasa Perunding Hukum Syara' (Fatwa) telah membincangkan dengan teliti dan mengambil kira beberapa aspek tertentu dan hasil perbincangan tersebut, Ahli Jawatankuasa telah mengambil keputusan seperti berikut:

1. Masjid baru yang dicadang hendak dibina itu hendaklah didirikan di atas tapak yang baru (tanah 5 ekar) yang diberi oleh Kerajaan. Ini memandangkan kerana kemaslahatan ummah di masa akan datang.

2. a) Masjid yang lama tidak perlu dirobohkan, Jabatan Agama Islam Selangor akan mengarahkan supaya tidak dibenarkan mendirikan sembahyang Jumaat di Masjid lama.

b) Kehormatan dan kesucian masjid lama itu hendaklah terus dipelihara sebagai sebuah masjid. Dan ahli Jawatankuasa yang baru hendaklah bertanggungjawab diatas keselamatan dan kehormatan masjid yang lama itu."

c) Untuk meneruskan pahala amal jariah orang dahulu, maka dibenarkan di masjid lama itu untuk mendirikan sembahyang lima waktu sahaja.


Muzakarah Jawatankuasa Fatwa Negeri Sembilan Bil. 01/2016-1437H yang bersidang pada 28 Januari 2016 bersamaan 18 Rabi’al-Akhir 1437H telah bersetuju memutuskan untuk menerima keputusan Muzakarah Fatwa Kebangsaan Bil. 2/2015 berkenaan Penyucian Dividen Simpanan Ahli KWSP Sedia Ada Sebelum Bertukar Ke Akaun KWSP Yang Diuruskan Mengikut Prinsip Syariat (KWSP-Islamik) dengan
sighah
 seperti berikut :

1. Setelah meneliti fakta-fakta, hujah-hujah dan pandangan yang dikemukakan Muzakarah mendapati bahawa:

i. Selaku pemegang amanah ke atas simpanan ahli KWSP, keuntungan yang diperolehi oleh KWSP adalah berbentuk
takasub
(usaha) dan bukan secara
ghasab
(pengambilan harta tanpa hak atau secara zalim). Dividen yang diterima oleh ahli KWSP diperolehi melalui transaksi pelaburan yang dilakukan mengikut lunas undang-undang dan berdasarkan kontrak yang dipersetujui bersama.

ii. KWSP merupakan pemegang amanah yang diberi mandat untuk menguruskan simpanan ahli-ahli di bawah Akta KWSP 1991, di mana majikan diwajibkan untuk mencarum dengan KWSP bagi pihak ahli dan setakat ini tiada sebarang pilihan diberikan kepada ahli dan mereka tiada
hak tasarruf
 (mengurus) dalam urusan simpanan mereka sejak dari awal mencarum dalam KWSP. Simpanan tersebut akan menjadi hak dan milik ahli KWSP setelah mencapai had umur yang ditetapkan.

iii. Berdasarkan amalan semasa perbankan dan kewangan Islam di Malaysia, tiada sebarang ketetapan yang pernah dikeluarkan oleh Majlis Penasihat Syariah Bank Negara Malaysia atau Majlis Penasihat Syariah Suruhanjaya Sekuriti Malaysia yang mewajibkan pelanggan perbankan Islam untuk menyucikan terlebih dahulu sebarang pendapatan tidak patuh syariah yang diterima sama ada daripada aktiviti perbankan konvensional atau daripada sumber-sumber lain sebelum boleh mendeposit atau melabur ke dalam produk patuh syariah yang ditawarkan oleh institusi perbankan dan kewangan Islam.

iv. Majlis Penasihat Syariah Bank Negara Malaysia juga telah mengeluarkan resolusi membenarkan segala dividen yang diterima daripada produk konvensional dilaburkan semula ke dalam produk patuh syariah.

Keputusan : Muzakarah bersetuju memutuskan bahawa ahli KWSP sedia ada yang memilih akaun KWSP-Islamik tidak perlu melakukan pembersihan dividen bagi pertukaran kali pertama.

Status pewartaan : Tidak diwartakan


1. Tiada halangan untuk menggunakan perkataan Islam oleh mana-mana pertubuhan malah digalakkan dengan disiplin ilmu, iman dan ihsan. Mana-mana orang atau pertubuhan yang menggunakan perkataan Islam untuk tujuan mengelirukan dan menyeleweng adalah salah dan boleh diambil tindakan berdasarkan peruntukan undang-undang yang sedia ada.
2. Seseorang itu sudah diiktiraf sebagai orang Islam jika menepati Rukun Islam dan Rukun Iman. Dari itu adalah salah dan tidak berhak bagi mana-mana pihak menambah apa-apa syarat bagi menentukan keislaman seseorang itu. Fahaman sedemikian adalah salah di sisi Islam.Oleh itu sesiapa yang menganut, mengajar, menyeru, menyebar dan lain-lain cara sebaran akan fahaman tersebut maka perbuatan sedemikian termasuk dalam perbuatan menyebar ajaran salah dan menyeleweng.
3. Ketentuan syurga atau neraka adalah hak mutlak Allah s.w.t. Dari itu, dakwaan bahawa pengakuan dan sokongan kepada orang atau pertubuhan tertentu diperlukan sebelum seseorang Islam dilayakkan ke syurga atau neraka adalah salah menurut Islam. Oleh itu, sesiapa yang mengamal, mengajar, menyeru, menyebar dan lain-lain cara sebaran akan fahaman tersebut maka perbuatan sedemikian termasuk dalam perbuatan menyebar ajaran salah dan menyeleweng.


Mesyuarat bersetuju memutuskan bahawa Muzakarah mengenai pengamalan Tarekat Naqsyanbandiyah Khalidiah, tidak perlu diadakan dan surat pengesahan mengenainya tidak dikeluarkan.


Persidangan Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-12 yang bersidang pada
20 Februari 1977
 telah membincangkan Rancangan Keluarga. Persidangan telah memutuskan bahawa Rancangan Keluarga mengandungi tiga bahagian, iaitu:

			Memandulkan lelaki atau perempuan hukumnya adalah haram.

			Mencegahkan beranak atau menghadkan bilangan anak hukumnya adalah haram melainkan dengan sebab-sebab yang diharuskan oleh syarak bagi orang-orang perseorangan.

			Menyusun keluarga dari segi kesihatan, pelajaran dan kebahagiaan keluarga dengan cara yang lain daripada (a) dan (b) di atas adalah harus.


Tidak harus bahkan haram memberi minum air mani itu kepada orang dan kepada kita sendiri dengan tujuan untuk membuat suami setia terhadap isteri, walaupun air mani itu tidak najis tetapi ianya tidak harus dimakan dan diminum kerana Allah S.W.T berfirman yang bermaksud : "Allah Ta'ala memuliakan anak Adam" ( dengan itu tidak boleh dimakan dan diminum ).


1. Fahaman dan Ajaran Syiah bercanggah dan menyeleweng daripada Fahaman dan Ajaran Ahli Sunnah Wal Jama’ah dan menjadi ancaman kepada perpaduan ummah, keutuhan agama, perpaduan bangsa dan keamanan Negara.
2. Fahaman dan Ajaran ini perlu disekat keseluruhannya daripada berkembang di Negeri Pulau Pinang berdasarkan kepada beberapa percanggahan yang terdapat dalam Fahaman dan Ajaran tersebut sama ada dari sudut akidah, syariah dan lain-lain.
(a)
Penyelewengan Dari Sudut Akidah
(i) Khalifah Diwasiatkan Secara Nas
( Sila Rujuk Kitab ‘Aqaid Al-Imamiah Oleh Syeikh Muhammad Redha Al-Muzaffar, Halaman 78)
(ii) Iman Adalah Maksum
(Sila Rujuk Kitab Al-Syiah Fi Al-Mizan Oleh Muhammad Jawad Mughniah, Halaman 38)
(iii) Ilmu Allah Berubah-Ubah Mengikut Suatu Peristiwa Yang Berlaku Kepada Manusia
(Sila Rujuk Kitab Al-Usul Min Al-Kafi Oleh Al-Kulani, Juzu’ 1, Halaman 146)
(iv) Kemunculan Semula Imam Mahdi Dan Kumpulan Orang Yang Telah Mati Untuk Memberi Keadilan
(Sila Rujuk Kitab Aqa’id Al-Imamiah Oleh Syeikh Muhammad Redha Al-Muzaffar, Halaman 83)
(v) Berpura-Pura
(Sila Rujuk Kitab Al-Usul Min Al-Kafi, Juzu’ 2 Oleh Abu Ja’afar Muhammad Bin Ya’kub Bin Ishak Al-Kulani Al-Razi, Halaman 217)
(vi) Muhammad Bin Hassan Al-Askari Ialah Imam Mahdi Al-Muntazar
(Sila Rujuk Kitab As-Syiah Wa Al-Tashih Al-Syira’ Baina Al-Syiah Wa Al Tasyayyu’ Oleh Dr. Musa Al-Musawi, Halaman 61)
(vii) Saidina Ali Disama Tarafkan Dengan Allah SWT
(Sila Rujuk Kitab Al-Usul Min Al-Kafi Oleh Al-Kulaini, Juzu’ 1, Halaman 197)
(viii) Mengkafirkan Para Sahabat Rasulullah SAW
(Sila Rujuk Kitab Al-Anwar Al-Nu’maniah Oleh Syed Nikmatullah Al-Musawi, Halaman 81)
(ix) Menghalalkan Nikah Muta’ah
(Sila Rujuk Kitab Man La Yahduruhu Al-Faqhcoleh Abu Ja’far Muhammad Bin Ali Bin Al-Hussain Bin Babawaih Al-Qummi, Juzu’ 1, Halaman 358)
(b)
Penyelewengan Dari Sudut Syariah
(i) Menolak Ijma’ Ulama’
(Sila Rujuk Kitab Mukhtasar Al-Tuhfah Al-Ithna Asyariyyah Oleh Shah Abdul Aziz Ghulam Hakim Al-Dahlawi, Halaman 51)
(ii) Menolak Qias
Sila Rujuk Kitab Aslu Al-Syiah Wa Usulaha Oleh Muhammad Bin Al-Hussain Ali Kashif Al-Ghito’, Halaman 149)
(iii) Mengamalkan Nikah Muta’ah
(Sila Rujuk Kitab Al-Nihayah Fi Mujarrad Al-Fiqh Wa Al-Fatawa Oleh Abu Ja’faar Muhammad Bin Al-Hassan Al-Tusi, Halaman 489-491. Kitab Tahzib Al-Ahkam Oleh Abu Ja’far Muhammad Bin Al-Tusi, Halaman 254, 259, 266)
(iv) Menolak ‘Aul Dan Mendahulukan Qorabah Daripada ‘Asobah Dalam Masalah Pusaka
(Sila Rujuk Buku Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hasan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Halaman 100-101)
(v) Menuduh Abu Bakar, Umar, Uthmandan Mu’awiyah Sebagai Empat Berhala Quraisy Serta Pengikut Mereka Adalah Musuh Allah SWT
(Sila Rujuk Kitab Al-Tafsir Oleh Muhammad Bin Mas’ud Bin Al-Iyasy, Juzu’ 1, Halaman 166)
(vi) Hanya Saidina Ali Yang Menghimpunkan Al-Quran Dengan Sempurna
(Sila Rujuk Kitab Al-Usul Min Al-Kafi Oleh Al-Kulani, Juzu’ 1, Halaman 228)
(vii) Menambah Syahadah
(Sila Rujuk Kitab Al-Usul Min Al-Kafi Oleh Al-Kulani, Juzu’ 1, Halaman 441)
(viii) Menolak Hadith Yang Diriwayatkan Oleh Ahli Sunnah Wal Jama’ah
(Sila Rujuk Kitab Aslu Al-Syiah Wa Usulaha Oleh Muhammad Bin Al-Hussain Ali Kashif Al-Ghito’, Halaman 149)
(c)
Pelbagai Penyelewengan Umum
(i) Menziarahi Kubur Saidina Ali Ganjarannya Syurga
(Sila Rujuk Kitab Al-Irsyad Oleh Muhammad Bin Muhammad Bin Al-Nu’man Al-Baghdadi, Halaman 252)
(ii) Menyeksa Tubuh Badan Sempena 10 Muharram
(Sila Rujuk Kitab As-Syiah Wa Al-Sira’ Baina Al-Syiah Wa Al Tasyayyu’ Oleh Dr. Musa Al-Musawi, Halaman 98)
(iii) Menghina Abu Bakar Dan Umar Serta Dua Orang Isteri Nabi Muhammad SAW Iaitu Saiddatina Aisyah Dan Hafsah
(Sila Rujuk Kitab Tuhfah Al-Awam Maqbul Oleh Al-Syed Manzur Hussain, Halaman 330)
(iv) Menetapkan Prinsip Khumus Sebagai Kadar Zakat
(Sila Rujuk Kitab Tahzib Al-Ahkam Oleh Ja’far Muhammad Bin Al-Tusi, Halaman 122)
(v) Imamah Dan Khilafah Sebahagaian Daripada Rukun Islam Dan Ianya Berlaku Melalui Nas
(Sila Rujuk Kitab Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hassan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Halaman 145-146)
(vi) Mengharuskan Jama’ Sembahyang Dalam Semua Keadaan
(Sila Rujuk Kitab Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hassan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Tahun 1993 Halaman 36)
(vii) Sembahyang Dhuha Adalah Bida’ah
(Sila Rujuk Kitab Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hassan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Halaman 31)
(viii) Islam Bukanlah Syarat Wajib Haji
(Sila Rujuk Kitab Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hassan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Halaman 31)
(ix) Wajib Menyapu Kedua-Dua Belah Kaki Dan Tidak Memadai Basuh Pada Kedua-Duanya
(Sila Rujuk Kitab Minhaj Kebenaran Dan Pendedahannya (Fiqh Lima Mazhab Di Antara Nas Dan Ijtihad) Oleh Al-Hassan Bin Yusuf Al-Mutahhar Al-Hulliyy, Terjemahan Prof. Madya Dr. Lutfi Ibrahim, Halaman 31)
3. Mana-mana orang Islam atau kumpulan dilarang berpegang kepada ajaran dan fahaman tersebut kerana ia bertentangan dengan Ajaran dan Fahaman Ahli Sunnah Wal Jama’ah. Larangan ini meliputi :
(a) Mana-mana orang Islam, sama ada secara individu atau berkumpulan, yang menjadi pengikut ajaran dan fahaman ini adalah disifatkan menggamalakn ajaran dan fahaman yang bercanggah dengan aqidah Ahli Sunnah Wal Jama’ah;
(b) Mana-mana orang Islam, sama ada secara individu atau berkumpulan, melalui pertubuhan, persatuan atau syarikat yang menjadi ahli Jama’ah atau pengikut Syiah dengan berselindung di sebalik apa-apa aktiviti ekonomi, perniagaan, pendidikan, kesenian dan sebagainya yang mempunyai unsur-unsur persamaan dengan Ajaran dan Fahaman Syiah adalah disifatkan mengamalkan ajaran dan fahaman yang bercanggah dengan aqidah Ahlli Sunnah Wal Jama’ah;
(c) Apa-apa variasi, versi, bentuk atau cabang mana-mana ajaran atau fahaman syiah atau apa-apa ajaran atau fahaman baharu yang mempunyai persamaan dengan unsur-unsur ajaran dan fahaman syiah adalah bercanggah dengan aqidah Ahli Sunnah Wal Jama’ah;
(d) Apa-apa jua bahan publisiti dan sebaran yang menonjolkan ajaran atau fahaman syiah atau apa-apa ajaran atau fahaman baharu yang mempunyai persamaan dengan unsur-unsur ajaran dan fahaman syiah dalam apa-apa jua bentuk penerbitan dan cetakan adalah diharamkan;
(e) Orang-orang Islam juga adalah dilarang memiliki, menyimpan, mencetak, menjual, termasuk mengedarkan filem, rakaman audio, risalah, buku, majalah atau apa-apa terbitan lain, dan apa-apa dokumen, menggunakan sebarang bentuk lambang, rajah atau tanda yang boleh mengaitkan Ajaran dan Fahaman Syiah kepada mana-mana harta alih atau tak alih, dan semua pihak dilarang daripada memberi apa jua kemudahan dan bantuan;
(f) Apa-apa jua bentuk tindakan seperti yang dinyatakan di atas hendaklah dihalang dan diambil tindakan menurut undang-undang.


Setelah perbincangan Jawatankuasa Fatwa berpendapat :-
Pengertian Masjid Dhirar :
Dengan merujuk kepada kitab-kitab Tafsir Masjid Dhirar ialah masjid yang didirikan dengan tujuan memusuhi orang-orang Islam, dan memudharatkan perkembangan Agama Islam, memudharatkan umatnya, membahayakan Dakwah Islamiah sebagaimana Firman Tuhan dalam Surah At-Taubah ayat 107.
Mereka yang menjadikan masjid untuk membahayakan, untuk menunjukan kekufuran, untuk memecahbelahkan antara orang-orang Mukmin, untuk menjaditempat mengintip bagi mereka yang memusuhi Allah dan Rasulnya sebelum itu, mereka bersumpah kami bertujuan baik sedangkan Allah mengingatkan mereka berdusta. Firman Allah ?? ??? ??? ???? ... ???.
Ulasan Jawatankuasa :-
Berdasarkan kepada huraian di atas maka mana-mana tempat ibadah yang didirikan dengan maksud-maksud atau salah satu maksud itu adalah termasuk dalam hukum Masjid Dhirar dan bertentangan dengan matlamat ajaran Islam, supaya umat Islam berkenal mesra di antara satu sama lain, berbaik-baik, bersatu padu dan saling bantu membantu. Oleh sebab itu membina masjid baru di tempat yang telah sedia ada masjid dan pembinaan itu adalah suatu amalan yang bercanggah dengan matlamat ajaran Islam, dan masjid itu adalah termasuk di bawah hukum Masjid Dhirar. Pembinaan masjid tidak dikira sebagai suatu amalan kebajikan yang diterima di sisi Allah kecuali ianya dilakukan untuk keperluan para ahli jemaah dan bukan bagi tujuan memecahbelahkan para jemaah.
Di dalam hal ini para Fuqaha" telah menyarankan pendapat-pendapat mereka di dalam kitab-kitab Fekah tentang hukum berbilang Jumaat di dalam satu mukim atau satu Daerah, dan mana-mana tempat yang memerlukan berbilang-bilang Jumaat adalah terlebih dahulu diperlukan mendapat keizinan pemerintah (Ulul Amri) kerana pada dasarnya setiap daerah atau mukim seboleh-bolehnya mestilah mempunyai satu tempat sahaja untuk didrikan Jumaat.
Pendapat Jawatankuasa :-
Atas konsep Dhirar maka mana-mana masjid atau tempat ibadah yang difikirkan boleh membawa berpecahbelah umat Islam serta fitnah adalah wajar dirobohkan sebagaimana Rasulullah s.a.w merobohkan Masjid Dhirar yang telah didirikan bagi menyaingi Masjid Qaba" di masa hayat baginda.


Mesyuarat Jawatankuasa Perunding Hukum Syara' (Fatwa) Negeri Selangor yang bersidang pada 16 Januari 2001 sebulat suara memutuskan bahawa:

a) Adalah harus sekiranya pihak Baitulmal menggunakan wang milik Baitulmal sendiri digunakan untuk menebus semula tanah lebihan faraid yang ditawarkan kepada Baitulmal.

b) Pihak Baitulmal boleh membuat keputusan sama ada hendak menyerahkan secara percuma atau tidak bahagian milik Baitulmal kepada waris yang tergolong dalam golongan fakir dan miskin dan ia berhak mendapat bantuan daripada asnaf zakat dimana waris tidak perlu membayar nilai tebusan yang ditawarkan kerana pihak Baitulmal mempunyai milik yang sempurna terhadap harta tersebut. Penyerahan harta tersebut tertakluk kepada polisi dan garis panduan yang ditetapkan oleh pihgak Baitulmal sendiri.

c) Pihak Baitulmal mempunyai hak 'Syuf'ah' ke atas tanah milik waris yang terdapat di atas bahagian tanah yang turut sama mengandungi bahagian Baitulmal. Dengan erti kata lain, waris-waris hendaklah merujuk dan menawarkan kepada Baitulmal terlebih dahulu sebelum menawarkan kepada pihak lain, lebih-lebih lagi bukan Islam.

d) Pihak Baitulmal yang mempunyai hak 'Syuf'ah' berhak menghalang waris-waris dari menjual bahagian mereka kepada yang bukan Islam.


Mesyuarat Jawatankuasa Fatwa Negeri Selangor Kali Ke 3/2010 yang bersidang pada 21 September 2010 telah membuat keputusan mengenai ESQ Leadership Training seperti berikut:

Bahawa kebanyakan unsur-unsur keraguan yang terkandung dalam buku edisi lama dan dalam kursus yang dikendalikan boleh diperbetul dan diperjelaskan.

Pihak ESQ hendaklah membuat perubahan dan memperbetulkan dengan segera fakta-fakta, kenyataan atau apa jua aktiviti/ perlakuan samada dalam buku keluaran ESQ ataupun semasa mengendalikan kursus yang boleh menimbulkan keraguan.

Buku-buku edisi lama, artikel-artikel dan lain-lain yang telah disebarkan kepada peserta-peserta kursus, atau dipamerkan dikedai-kedai dan dimana-mana sahaja ianya disebarkan hendaklah ditarik balik dan dibatalkan dengan kenyataan dan hendaklah digantikan dengan buku ESQ edisi baru yang telah dibetulkan dengan kadar segera.

Pihak Jawatankuasa Fatwa Negeri Selangor bertanggungjawab memantau sepenuhnya pembetulan dan pindaan yang dibuat oleh Panel Syariah ESQ dan memantau perjalanan kursus yang diadakan dalam Negeri Selangor dari masa kesemasa.

Mesyuarat juga memutuskan bahawa tiada halangan bagi mana-mana badan atau agensi di Negeri Selangor mengikuti kursus ESQ Leadership Training setelah para (ii) dan (iii) di atas diambil tindakan oleh pihak ESQ.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-81 yang bersidang pada 31 Mac 2008 telah membincangkan mengenai Hukum Mencerap Hilal Dari Satelit. Muzakarah telah memutuskan bahawa buat masa ini belum ada keperluan untuk menggunakan satelit bagi mencerap hilal dalam menentukan bulan-bulan kamariah khususnya Ramadan, Syawal dan Zulhijjah memandangkan kaedah hisab dan rukyah yang digunakan masih sesuai. Walau bagaimanapun untuk tujuan penyelidikan dan merakam pergerakan bulan penggunaan satelit adalah diharuskan.


Mesyuarat Jemaah Ulama’ Majlis Agama Islam dan Adat Istiadat Melayu Kelantan telah membincangkan hukum dan penjelasan mengenai pembelian harta-harta lelong yang dijual secara lelong oleh agensi-agensi kerajaan. Mesyuarat telah membuat keputusan bersetuju menfatwakan sebagaimana berikut:

Harta-harta yang dijual secara lelong oleh agensi-agensi kerajaan seperti Kastam dan lain-lain, sekiranya harta-harta itu diperolehi oleh Kerajaan mengikut peraturan-peraturan dan syarat-syarat yang telah ditetapkan seperti Mahkamah telah membuat keputusan barang-barang atau harta-harta dilelong maka pembelian harta-harta tersebut adalah harus.


Bahawasanya berdasarkan keputusan yang telah diputuskan oleh Muzakarah Jawatankuasa Fatwa Majlis Kebangsaan Bagi Hal Ehwal Agama Islam Malaysia (Jawatankuasa Muzakarah MKI) Kali Ke-83, maka inilah diputuskan Fatwa untuk diguna pakai di negeri Kedah Darul Aman seperti yang berikut:
Bahawa pengkid, wanita dengan imej, penampilan dan berpewatakan seperti lelaki adalah haram di sisi Islam.
Hukum Pengkid adalah haram di sisi Agama Islam kerana wanita yang menyerupai lelaki adalah dilaknat oleh Allah s.w.t dan Rasulallah s.a.w kerana pengkid ini meniru dan menyerupai (tasyabbuh) jantina yang berlawanan dengan jantina asal atau sifat semulajadi mereka.
Perlakuan dan aqidah ini perlu ditegah dan disekat di negeri Kedah Darul Aman jika seseorang wanita itu mempunyai/menyerupai lelaki dari aspek fizikal, gaya, rambut, perhiasan, penampilan, cara bercakap, cara berpakaian dan keinginan nafsu atau naluri seksual sesama jantina (lesbian).
Oleh itu, ibu bapa dan masyarakat Islam perlu memberi perhatian serius terhadap gejala sosial ini serta menekankan pendidikan Islam dan tunjuk ajar yang sempurna kepada anak-anak gadis khususnya dalam aspek berpakaian, perlakuan dan penampilan supaya gejala pengkid ini dapat dielakkan dan dibanteras kerana ia berlawanan dengan fitrah dan sunnatullah.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-82 yang bersidang pada 5 - 7 Mei 2008 telah membincangkan mengenai Hukum Penerokaan Tanah Secara Tidak Sah. Muzakarah telah memutuskan bahawa :

Seksyen 40 Kanun Tanah Negara memperuntukkan bahawa semua tanah Kerajaan dalam wilayah negeri dan semua bahan galian dan bahan batuan yang terkandung di dalamnya yang belum dilupuskan adalah hak tunggal pihak berkuasa negeri.
Seksyen 48 Kanun Tanah Negara memperuntukkan bahawa tiada hak milik tanah Kerajaan boleh diperolehi secara pegangan, pendudukan tak sah atau pendudukan di bawah mana-mana lesen untuk selama mana sekali pun.
Seksyen 78(3) Kanun Tanah Negara memperuntukkan bahawa pemberi milikan tanah Kerajaan berkuatkuasa mulai daripada tarikh pendaftaran hak milik. Selagi hak milik belum didaftarkan, tanah yang diluluskan oleh pihak berkuasa negeri untuk diberi hak milik itu masih lagi kepunyaan Kerajaan.
Seksyen 425(1) Kanuan Tanah Negara memperuntukkan bahawa mana-mana orang yang tanpa wibawa yang sah :
menduduki atau membina apa-apa bangunan di atas mana-mana tanah Kerajaan, tanah rezab atau perlombongan:
membersih, membajak, menggali, mengepungi atau menanami mana-mana tanah sedemikian atau bahagian darinya; atau
memotong atau mengalih apa-apa kayuan atau hasil atas atau dari tanah sedemikian
adalah melakukan kesalahan dan boleh jika disabitkan dikenakan denda tidak melebihi RM10,000.00 atau pemenjaraan untuk tempoh tidak melebihi satu tahun atau kedua-duanya sekali.
Berdasarkan peruntukan-peruntukan di atas, beberapa kes yang telah diputuskan oleh Mahkamah yang melibatkan pembukaan, penerokaan atau pendudukan tanah Kerajaan tidak mengambil kira atau mengiktiraf prinsip
Ihya' al-Mawat
. Sebagai contoh dalam kes Sidek bin Haji Muhamad & 461 Ors. v. The Government Of The State Of Perak & Ors. (1982) 1 MLJ 313, Mahkamah Persekutuan memutuskan bahawa peneroka yang membuka dan menduduki tanah hutan Kerajaan di kawasan Kampung Gajah, Daerah Perak Tengah, Teluk Anson, Perak adalah setinggan dan tidak mempunyai hak di sisi undang-undang atau ekuiti. Rayuan peneroka-peneroka yang terlibat untuk diberi hak sebagai pemilik tanah berkenaan telah ditolak oleh Mahkamah Persekutuan.
Justeru itu, bagi membolehkan prinsip
Ihya' al-Mawat
 diiktiraf dan diterima pakai dalam Kanun Tanah Negara, pindaan-pindaan yang sewajarnya perlu dibuat kepada peruntukan-peruntukan yang berkaitan dalam Kanun Tanah Negara.


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 12 Sep 1999 telah membincangkan mengenai penetapan kadar perbelanjaan Dharuriat. Mesyuarat telah membuat keputusan fatwa seperti berikut:
1) Ketetapan kadar perbelanjaan dharuriat yang paling sederhana bagi satu tahun untuk diri dan keluarga di bawah tanggungan ialah :
Perbelanjaan diri - RM 5.000.00
Perbelanjaan isteri - RM 3.000.00
Perbelanjaan anak-anak - RM 2.000.00
2) Oleh kerana zakat penggajian dikategorikan dalam jenis zakat badani menurut ketentuan syara', maka ia tidak harus digagahi supaya seseorang itu mengeluar zakatnya melainkan haruslah diberi dorongan atau galakkan agar tertanam di dalam diri akan tanggungjawab syarie supaya mengeluar zakat tersebut dengan kesedaran bahawa ia adalah salah satu rukun Islam yang wajib dipatuhi oleh semua umat Islam.


Majlis berpendapat bahawa pertandingan ratu cantik adalah haram dan majlis minta pihak berkenaan mengambil langkah-langkah yang sewajarnya.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-83 yang bersidang pada 22 - 24 Oktober 2008 telah membincangkan mengenai Hukum Pelaksanaan Wasiat Wajibah. Muzakarah menegaskan bahawa Islam amat menitikberatkan kebajikan dan kesempurnaan hidup umatnya, terutama anak-anak yang kehilangan ahli keluarga mereka. Oleh itu, Muzakarah berpandangan bahawa dalam melaksanakan Wasiat Wajibah adalah harus mengambil pandangan yang menyatakan bahawa berwasiat kepada ahli-ahli waris (seperti cucu) yang tidak mendapat pusaka disebabkan halangan-halangan tertentu adalah merupakan suatu kewajipan yang perlu dilaksanakan.

Oleh yang demikian, Muzakarah bersetuju memutuskan bahawa dalam kes di mana seorang anak yang bapa atau ibunya mati terlebih dahulu daripada datuk atau neneknya, anak tersebut iaitu cucu berhak untuk menerima Wasiat Wajibah dengan mengambil bahagian faraid bapa atau ibunya pada kadar tidak melebihi 1/3 daripada harta pusaka datuk atau nenek. Sekiranya bahagian ibu atau bapa adalah 1/3 atau kurang daripada 1/3, maka pembahagian tersebut hendaklah dilaksanakan pada kadar tersebut. Sekiranya bahagian tersebut melebihi 1/3 maka hendaklah dikurangkan pada kadar tidak melebihi 1/3.

Pelaksanaan Wasiat Wajibah adalah tertakluk kepada syarat-syarat seperti berikut:

Anak lelaki dan perempuan daripada anak lelaki dan anak perempuan (cucu) ke bawah adalah layak untuk menerima Wasiat Wajibah.

Hendaklah kedua ibu atau bapa mereka meninggal dunia terlebih dahulu daripada datuk atau nenek atau ibu atau bapa meninggal dunia serentak dengan datuk atau nenek dalam kejadian yang sama atau berlainan.

Cucu lelaki dan perempuan bukan merupakan waris kepada harta pusaka datuk. Sekiranya mereka merupakan waris ke atas harta pusaka secara fardu atau ta’sib maka mereka tidak layak untuk mendapat Wasiat Wajibah walaupun bahagiannya sedikit berbanding Wasiat Wajibah.

Sekiranya anak lelaki atau anak perempuan berlainan agama dengan ibu atau bapa atau terlibat dengan pembunuhan ibu atau bapa, maka dia tidak berhak untuk mendapat Wasiat Wajibah daripada harta pusaka datuk.

Sekiranya datuk atau nenek telah memberikan harta kepada cucu melalui hibah, wakaf, wasiat dan sebagainya dengan kadar yang sepatutnya diterima oleh anak lelaki atau anak perempuan mereka sekiranya mereka masih hidup, cucu tidak lagi berhak untuk mendapat Wasiat Wajibah. Sekiranya pemberian tersebut adalah kurang daripada hak yang sepatutnya diterima oleh cucu daripada bahagian anak lelaki atau anak perempuan. Maka hendaklah disempurnakan bahagian tersebut.

Anak akan mengambil bahagian faraid bapa atau ibu yang meninggal dunia terlebih dahulu daripada datuk atau nenek dan kadar tersebut hendaklah tidak melebihi kadar 1/3 daripada nilai harta pusaka. Sekiranya bahagian tersebut adalah 1/3 atau kurang daripada 1/3, maka pembahagian tersebut hendaklah dilaksanakan pada kadar tersebut. Sekiranya bahagian tersebut melebihi 1/3 maka hendaklah dikurangkan pada kadar 1/3 melainkan setelah mendapat persetujuan ahli-ahli waris yang lain.

Pembahagian Wasiat Wajibah boleh dilaksanakan setelah didahulukan urusan berkaitan mayat, wasiat ikhtiyariyyah dan hutang piutang.

Pembahagian Wasiat Wajibah kepada cucu-cucu yang berhak adalah berdasarkan kepada prinsip faraid iaitu seorang lelaki menerima bahagian 2 orang perempuan.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 6 Jan 2008 telah membincangkan hukum berjabat tangan dengan wanita ajnabi. Mesyuarat telah membuat keputusan sebagaimana berikut:

Isu hukum berjabat tangan antara lelaki dengan wanita ajnabi ini termasuk perkara khilafiah yang furu" dan ia bukan merupakan perkara usul. Oleh itu, mesyuarat mengambil keputusan untuk tidak mengeluarkan fatwa berkaitan dengan isu ini dan isu-isu khilafiah furu" yang lain selagi keadaan tidak memerlukan dan ia tidak menjejaskan kepentingan awam.


1. Jawatankuasa Perunding Hukum Syara' (Fatwa) telah membincangkan perkara di atas dengan penuh teliti mengikut hukum yang muktabar di dalam Islam.

2. Mengikut Seksyen 67 dan 70, Enakmen Pentadbiran Perundangan Islam 1989 menyebutkan:

Seksyen 67 - Bagi maksud bahagian ini, seorang yang bukan beragama Islam boleh memeluk agama Islam jika ia telah mencapai umur baligh mengikut hukum Syara' dan sempurna akal.

Seksyen 70 - Jika pada saat ia memeluk agama Islam seseorang muallaf samada lelaki atau perempuan, ada mempunyai anak kandungan yang belum mencapai umur baligh mengikut hukum syara', kanak-kanak itu adalah memeluk agama Islam pada saat yang sama.

3. Dan dihukumkan dengan Islam kanak-kanak dan orang gila yang lain daripada lakid kerana mengikut salah seorang daripada dua ibu bapanya.

(Rujuk kitab: Matlaul Badrin wal majmuk albahri, karangan AI-Abidil fakir Alfani Muhammad bin Ismail Daud Fatani, muka surat 132).

4. (1) Berdasarkan nas-nas yang tersebut di atas nyatalah tanda baligh bagi kanak-kanak adalah seperti berikut:

Genap umumya 15 tahun bagi kanak-kanak lelaki dan perempuan atau bermimpi keluar mani bagi kanak-kanak lelaki dan perempuan manakala ia telah berumur 9 tahun atau haidh bagi kanak-kanak perempuan apabila ia telah berumur 9 tahun.Tanda-tanda baligh tersebut adalah menunjukkan mereka telah mampu membuat pemilihan dan mampu melaksanakan perintah Allah.

(2) Manakala kanak-kanak kecil yang belum baligh apabila kedua ibu bapanya atau salah seorang daripada keduanya memeluk agama Islam, maka ia dengan sendirinya mengikut Islam, kerana mendekatkan hubungan mereka.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-79 yang bersidang pada 6-8 September 2007 telah berbincang mengenai Had Berpaling Yang Dibenarkan Daripada Arah Kiblat (Had al-Tahawwul ‘Anil Qiblah). Muzakarah berpandangan bahawa arah menghadap kiblat merupakan perkara ijtihadi dan zanni. Penentuan had tidak melebihi 3% bagi pesongan mihrab yang dibenarkan tidak perlu ditetapkan. Oleh itu, Muzakarah memutuskan bahawa had berpaling yang dibenarkan dari arah kiblat tidak perlu difatwakan, tetapi boleh dijadikan garis panduan dalam pembinaan masjid dan surau baru.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 14 Dis 2008 telah membincangkan mengenai kajian semula mengenai fatwa wasiat Wajibah. Mesyuarat telah membuat keputusan bersetuju menfatwakan bahawa ????? ????? turut berhak menerima Wasiat Wajibah.

Mesyuarat juga bersetuju meminda sighah Wasiat Wajibah untuk diperundangkan di Negeri Kelantan seperti berikut :
Bahawa dalam kes di mana seorang anak yang bapa atau ibunya mati terlebih dahulu daripada datuk atau neneknya atau bapa dan ibunya mati secara serentak bersama datuk atau neneknya, anak tersebut iaitu cucu berhak untuk menerima Wasiat Wajibah dengan mengambil bahagian faraid bapa atau ibunya pada kadar tidak melebihi 1/3 daripada harta pusaka datuk atau neneknya. Sekiranya bahagian ibu atau bapa adalah 1/3 atau kurang daripada 1/3, maka pembahagian tersebut hendaklah dilaksanakan pada kadar tersebut. Sekiranya bahagian tersebut melebihi 1/3 maka hendaklah dikurangkan pada kadar tidak melebihi 1/3.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-61 yang bersidang pada 27 Januari 2004 telah membincangkan mengenai Hukum Bedah Siasat Ke Atas Mayat Yang Bukan Dikategorikan Kematian Kerana Kes Jenayah. Muzakarah telah memutuskan bahawa “Hukum asal pembedahan mayat adalah haram tetapi dibolehkan sekiranya dalam keadaan darurat dan terdapat keperluan yang mendesak seperti membuat kajian terhadap penyakit, mengenalpasti punca kematian dan penyelidikan serta pendidikan khususnya dalam bidang perubatan”.


Permohonan cerai oleh seorang isteri kepada suami yang menghidap penyakit adalah harus.


Menurut maklumat yang di terima alkohol ialah nama yang digunakan di dalam kaedah saintifik kepada sebatian yang mempunyai kumpulan hidroksi (-OH), dan dikenali ada dua jenis yang agak baik, iaitu:
i) Alkohol kayu (methanol)
ii) Alkohol biji-bijian (ethanol)
Kedua jenis alkohol ini mempunyai sebatian yang merupakan formula am struktur (R-OH).
Methanol adalah sebatian yang mempunyai formula struktur (CH-OH). Di hospital ia dikenali dengan nama 'spirit' yang dipakai untuk membunuh kuman. Jenis ini tidak digunakan untuk minuman.
Ethanol adalah sebatian yang mempunyai formula struktur(CH3CH2-OH) bahan inilah yang digunakan sebagai campuran dalam minuman keras.
Dari penjelasan ringkas mengenai jenis alkohol itu dapat dapat disimpulkan bahawa setiap arak atau minuman keras ada mengandungi alkohol tetapi tidak semua alkohol itu adalah arak.
Alkohol dari proses pembuatan arak hukumnya haram dan najis. Alkohol yang dibuat bukan melalui proses pembuatan arak hukumnya tidak najis tetapi haram diminum.
Selain itu alkohol juga terhasil dari lebihan proses pembuatan makanan seperti tapai,sama ada dari ubi kayu atau pulut.Ianya adalah tidak najis dan harus dimakan.
Ubat-ubatan, minyak wangi yang dicampurkan alkohol yang diproses bukan untuk pembuatan arak adalah harus dan dimaafkan.


Permainan Mak Yong mengandungi unsur-unsur yang bertentangan dengan tuntutan agama Islam dengan adanya pergaulan lelaki dan perempuan, kata-kata tidak sopan dan bertentangan dengan nilai kesopanan. Maka jawatankuasa ini berpendapat permainan mak Yong tidak boleh diberi kebenaran.
Soal membayar niat dengan permainan Mak Yong tidak diharuskan oleh syara' kerana berniat/bernazar hanya diharuskan kepada perkara-perkara kebajikan.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia yang bersidang pada 16 Jun 2010 telah membincangkan mengenai Kedudukan Kursus ESQ Leadership Training. Muzakarah telah memutuskan seperti berikut: Setelah meneliti keterangan, hujah-hujah dan pandangan yang dikemukakan oleh ahli-ahli serta rumusan awal yang telah dibuat pada Muzakarah Khas pada 14 April 2010,

Muzakarah berpandangan bahawa kebanyakan unsur-unsur keraguan yang terkandung dalam kursus ESQ Leadership Training boleh diperbetul dan diperjelaskan. Muzakarah bersetuju memutuskan supaya pihak ESQ membuat perubahan dan memperbetulkan dengan segera fakta-fakta, kenyataan atau apa jua aktiviti/perlakuan yang menimbulkan keraguan kepada masyarakat.

Muzakarah juga bersetuju membuat ketetapan bahawa Panel Syariah ESQ perlu bertanggungjawab dan memantau sepenuhnya pembetulan atau pindaan yang dibuat dan pelaksanaan tindakan tersebut hendaklah dilaporkan secara berterusan kepada Muzakarah. Sehubungan itu, Muzakarah bersetuju memutuskan bahawa Kursus ESQ Leadership Training boleh dilaksanakan di Malaysia dengan pengawasan sepenuhnya oleh Panel Syariah yang dilantik oleh ESQ.


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 4 Ogos 2003 telah membincangkan mengenai fatwa penggunaan kumpulan wang zakat bagi bantuan penyelenggaraan tanah kubur. Mesyuarat telah membuat keputusan fatwa seperti berikut:

Kos penyelenggaraan tanah kubur dikekalkan di bawah kumpulan wang BaitulMal. Keputusan ini dibuat kerana mesyuarat berpendapat walaupun menyelenggara tanah kubur boleh dimasukan dalam asnaf fi sabilillah, namun peruntukan wang zakat untuk asnaf ini sudah besar dan adalah lebih wajar wang zakat diperuntukan dengan lebih banyak kepada asnaf fakir miskin sebagai senarai keutamaan.


Ahli Jawatankuasa Perunding Hukum Syara' (Fatwa) dalam persidangannya bertarikh 22/9/1990 telah membincangkan perkara di atas dengan panjang lebar dan membuat keputusan seperti berikut:

'Setelah dibincangkan oleh Ahli Jawatankuasa Perunding Hukum Syara' (Fatwa) dan penjelasan daripada Pejabat Tanah Dan Galian Selangor, bahawa syarat lesen tumpangan sementara ini dikeluarkan adalah sebagai lesen tahunan dan tempoh tamatnya pada tarikh yang dinyatakan atau selewat-lewatnya pada penghujung tahun ia dikeluarkan atau diperbaharui. Lesen tersebut tidak memberi hak tanah tetapi kebenaran mengguna tanah sahaja. Oleh yang demikian disyaratkan lesen tersebut tidak boleh dituruni atau ditukar milik mana-mana pihak sekalipun. Oleh yang demikian fatwa membuat keputusan bahawa tanah sawah tersebut adalah tidak menjadi harta pesaka kerana ia tidak diberi hak tanah, hanya diberi guna dalam tempoh sementara sahaja".


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-62 yang bersidang pada 16 Mac 2004 telah membincangkan mengenai Hukum Menggunakan Bakteria Yang Diambil Daripada Najis Bayi Sebagai Agen Pemangkin Dalam
Yogur
t. Muzakarah telah memutuskan bahawa hukum menggunakan bakteria kultur yang dipencilkan daripada sebarang najis sebagai agen pemangkin dalam
yogurt
 adalah harus dengan syarat telah melalui proses pengasingan dan penyucian yang sejajar dengan hukum syarak kerana bakteria yang terdapat di dalam najis bayi adalah
mutanajjis
.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 28 Januari 1986 telah membincangkan fatwa mengenai ajaran salah. Mesyuarat telah membuat keputusan bersetuju menfatwakan sebagaimana berikut:

Pada menjalankan kuasa-kuasa yang diberi oleh seksyen 14 (3) Undang-Undang Majlis Ugama Islam Dan Adat Istiadat Melayu Kelantan 1966, Majlis menerusi Jamaah Ulama’ menetapkan Fatwa sebagaimana berikut:
1. Setelah mengkaji isu buku “ Tajalli ” dan “ Hakikat Insan” karangan Haji Ahmad Laksamana, pita rakaman ceramah atau pengajaran serta lain-lain butir-butir upacara keugamaan yang mempunyai hubungan rapat dengannya, maka didapati jelas bertentangan dengan dasar akidah dan hukum-hukum Islam kerana mengandungi kata-kata syirik, sesat, khurafat, kata-kata carut dan mereka-reka perkara yang bukan dari ajaran sebenar Ugama Islam, dengan yang demikian Jamaah Ulama’ bersetuju memfatwakan bahawa Haji Ahmad Laksamana Bin Omar menganuti dan menyebar ajaran salah.
2. Setelah mengkaji teks daripada pita rakaman percakapan seseorang yang digelar Hassan Anak Rimau atau Hassan Bin Yaakub dengan Pegawai Penguasa Penjara yang mengandungi butir-butir ajaran dan akidahnya dan didapati menyentuh ketuhanan Allah. Kerasulan Nabi Muhammad (s.a.w) dan kesucian Al-Quranulkarim, maka dengan itu bersetuju memfatwakan bahawa ajarannya adalah menyeleweng yang boleh membawa kepada kufur, Jamaah Ulama’ juga kuat berpendapat bahawa Hassan Anak Rimau adalah seorang penganut dan penyebar ajaran salah. Jamaah Ulama’ yang telah menghalusi amalan zikir Hassan Anak Rimau dan didapati ianya ada hubungan rapat dengan konsep ajaran dan akidahnya, maka dengan ini memfatwakan bahawa amalan zikir berkenaan adalah salah.
3. Setelah mengkaji isi Ajaran Muhammad Nor Bin Seman yang dikenali dengan gelaran Mat Nor Kua Supa, Machang, Kelantan, berdasarkan penyelidikan yang di jalan oleh pihak Majlis, maka Jamaah Ulama’ memfatwakan bahawa ajaran dan akidahnya itu berlawanan dengan dasar akidah serta ajaran sebenar Ugama Islam, memandangkan amalan zikirnya mempunyai kaitan rapat dengan konsep ajarannya maka amalan tersebut juga adalah salah.

Fatwa-fatwa tersebut hendaklah tertakluk kepada semua orang Islam yang tinggal di dalam Negeri selain daripada orang-orang Islam yang bukan Bangsa Melayu yang tertakluk kepada undang-undang diri selain daripada yang terdapat di Kelantan.


Ahli Jawatankuasa Perunding Hukum Syara' (Fatwa) Negeri Selangor dalam persidangannya yang bertarikh 23 Ogos 1999 telah membincangkan perkara di atas dan keputusannya adalah seperti berikut:

'Bahawasanya Jawatankuasa Fatwa kali ke 3/99 telah sebulat suara mengesyorkan agar Pusat Zakat Selangor (PZS) mengemukakan Kertas Cadangan Pelaburan Asnaf Amil di masa akan datang sekiranya ada lebihan peruntukan daripada harta zakat tahunan yang diberi kepada pihak PZS'.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-52 yang bersidang pada 1 Julai 2002 telah membincangkan Pindaan Kepada Akta Penjagaan Budak 1961 Hak Sama Rata Kepada Ibu-Ibu Pemakaian Kepada Orang-Orang Islam. Muzakarah telah memutuskan bahawa pindaan kepada Akta Penjagaan Budak 1961 Hak Sama Rata Kepada Ibu-Ibu Pemakaian Kepada Orang-Orang Islam adalah bertentangan dengan hukum Islam dan disarankan agar dibuat kajian lanjut secara mendalam.


Mesyuarat Jawatankuasa Perunding Hukum Syara'(FATWA) Negeri Selangor telah membuat keputusan bahawa
dikekalkan kebenaran Sembahyang Jumaat kepada Surau Azhariah, Seksyen 18, Shah Alam kerana ramainya jumlah penduduk yang beragama Islam di kawasan ini.


Di dalam penulisan ayat-ayat al-Quran didapati ada beberapa pendapat ulama" sepertimana berikut:-
1) Penulisan al-Quran mestilah ditulis dengan Rasm Uthmani (ini Pendapat Jumhur ulama").
2) Harus menulis dengan tidak mengikut Rasm Uthmani.
3)	Harus, malah wajib dengan tidak mengikut Rasm Uthmani bagi kegunaan awam, bagi maksud pembelajaran.
Setelah meneliti pendapat-pendapat tersebut maka Jawatankuasa ini berpendapat adalah wajib ditulis dalam al-Quran dengan Rasm Uthmani berdasarkan ????? ??????? kecuali bagi maksud pengajaran untuk menyenangkan para pelajar.
Mengenai pengharaman penulisan ayat-ayat al-Quran dengan huruf Roman atau Latin jawatankuasa ini bersetuju dengan keputusan Jawatankuasa Fatwa Kebangsaan Bagi Hal Ehwal Agama Islam Malaysia Kali Ke-24 bersidang pada 5 & 6 Jun 1989 bersamaan 2 Zulkaedah 1409 yang telah mengambil keputusan bahawa:
"Adalah haram ditulis atau digunakan mana-mana bahagian daripada al-Quran dengan tulisan yang bukan huruf Arab atau bukan sistem tulisan al-Quran. Memandangkan keadaan yang ada dalam masyarakat Islam di Malaysia maka Muzakarah menasihatkan bahawa pelaksanaan fatwa ini hendaklah dijalankan secara berperingkat-peringkat dengan tidak menyusahkan mana-mana pihak".


Mesyuarat Jawatankuasa Perunding Hukum Syara' Negeri Selangor telah sebulat suara memutuskan bahawa
buku-buku teks agama dan kitab kitab JAIS yang didapati rosak dan tidak boleh digunapakai hendaklah dibakar, dan tidak boleh dikitar semula
(recycle)
 demi menjaga kemuliaan buku-buku tersebut kerana mengandungi ayat-ayat al-quran dan hadis.


Mesyuarat Jawatankuasa Perunding Hukum Syara' (FATWA) Negeri Selangor telah membuat keputusan bahawa
hendaklah dibenarkan perkataan "Islam" digunapakai oleh mana-mana organisasi atau pertubuhan yang mahu melaksanakan program-program Islam yang selama mana ia tidak bercanggah dengan aqidah Ahli Sunnah Wal-Jamaah.


Pada menjalankan kuasa yang diberikan oleh seksyen 36 dan 39 Enakmen Majlis Agama Islam Dan Adat Istiadat Melayu Kelantan 1994, Majlis Agama Islam Dan Adat Istiadat Melayu Kelantan menerusi Jemaah Ulama’ yang bersidang pada 30 Zulkaedah 1427H bersamaan 21 Disember 2006 dan atas titah perintah Kebawah Duli Yang Maha Mulia Tuanku Al-Sultan Kelantan membuat Fatwa yang dinyatakan dalam Jadual :

1.        Mesyuarat Jemaah Ulama’ Majlis Agama Islam Dan Adat Istiadat Melayu Kelantan telah bersetuju dan memutuskan bahawa ajaran, pegangan dan fahaman yang dibawa dan dipegang oleh Haji Ashaari Bin Muhammad dan pengikutnya termasuklah orang yang terlibat secara langsung dalam Syarikat Rufaqa’ Corporation Sdn. Bhd (SRC) dan rangkaian syarikat gabungannya adalah menyeleweng daripada ajaran Islam. Ciri-ciri penyelewengan tersebut adalah bercanggah dari segi :

Aqidah Ahli Sunnah Wal – Jamaah kerana mempercayai bahawa :-
Haji Ashaari bin Muhammad adalah Sahibul Zaman (Mujaddid) manakala Syeikh Muhammad Al-suhaimi pula sebagai Imam Mahdi ;
Haji Ashaari bin Muhammad mempunyai kelebihan meramal dan mengetahuai perkara yang akan berlaku pada masa hadapan ;
Haji Ashaari bin Muhammad mendapat ilmu secara langsung daripada Syeikh Muhammad Al-Suhaimi dan Rasulullah s.a.w ;
Haji Ashaari bin Muhammad sebagai Mujaddid atau Sahibul Zaman mendapat ilmu terus dari Allah ( ilham , ilmu ladduni atau kasyaf ) yang meliputi soal agama, dunia, hal ehwal semasa , pemerintahan bina insan dan lain-lain ;
Sesiapa yang banyak menghayati minda Abuya ( Haji Ashaari bin Muhammad ) dan dapat pula melaksanakannya adalah orang yang paling kuat hubungan mental dengan Abuya ;
Minda Abuya ( Haji Ashaari bin Muhammad ) itu sebenarnya adalah wahyu dari Tuhan yang merupakan 1/46 daripada wahyu kenabian ;
Allah hendak mengangkat kembali Islam di akhir zaman dengan menghantar Haji Ashaari bin Muhammad sebagai Sahibul Zaman dan Syeikh Muhammad Al-Suhaimi sebagai Imam Mahdi ;
Minda Abuya ( Haji Ashaari bin Muhammad ) difahami sebagai intisari Quran dan Hadith dan Abuya adalah orang Tuhan yang berupaya menyampaikan intisari tersebut kepada pengikutnya untuk diamalkan ;
Perjuangan Haji Ashaari bin Muhammad dan pengikutnya dibantu dan dilindungi oleh para Rijal Ghaib yang terdiri daripada para malaikat, jin Islam dan roh-roh muqaddas ( roh suci para ahli jamaah yang telah meninggal dunia) ;
Pengikut Haji Ashaari bin Muhammad ketika menghadapi sesuatu kesulitan atau kecemasan akan mendapat bantuan melalui jin Islam atau dengan karamah Haji Ashaari bin Muhammad ;
Menjalinkan hubungan dengan Haji Ashaari bin Muhammad adalah lebih hebat daripada menjalinkan hubungan sekalipun dengan 10 orang ibu kerana hubungan dengan Haji Ashaari bin Muhammad kekal sehingga ke akhirat sedangkan hubungan dengan ibu bapa terbatas di dunia sahaja.
Allah akan memberitahu Haji Ashaari bin Muhammad tentang musibah sakit yang dialami oleh pengikutnya dan Haji Ashaari bin Muhammad boleh meminta agar Allah meringankan beban derita pada kadar yang mampu ditanggung oleh pengikutnya ;
Haji Ashaari bin Muhammad mempunyai kelebihan untuk menangguhkan ajal jika pengikutnya yang sampai ajal itu masih banyak dosa ;
Haji Ashaari bin Muhammad boleh meminta Allah menggantikan ajal kepada pengikut lain yang telah sempurna iman dan taqwa ;
Sewaktu pengikut Haji Ashaari bin Muhammad sedang nazak, Haji Ashaari bin Muhammad akan hadir dan berada di sebelah kanan kepala pengikutnya itu sambil mengajarkan talkin supaya syaitan tidak akan menyesatkan pengikutnya ;
Haji Ashaari bin Muhammad akan datang menemani dan menjawab soalan malaikat bagi pihak pengikutnya di alam kubur bagi melepaskan pengikutnya daripada seksaan kubur ; atau
Haji Ashaari bin Muhammad akan menunggu-nunggu untuk memberikan syafaat kepada pengikutnya di padang mahsyar;

(b)       Syariah Islamiah kerana mempercayai bahawa :

Ibadah sembahyang jumaat adalah tidak wajib kerana kerajaan yang ada sekarang bukan kerajaan Imam Mahdi ;
Haji Ashaari bin Muhammad sebagai Sahibul Zaman tidak memerlukan kitab dalam proses pengajaran dan pembelajaran kerana ilmunya datang terus dari Allah dalam bentuk ilham ;
Pengikut yang berjuang mengikut minda Abuya ( Haji Ashaari Bin Muhammad ) adalah lebih tinggi pahala dan darjatnya jika dibandingkan dengan mereka yang tidak mengikut minda Abuya dalam perjuangannya ;
Seorang ahli ibadah (A’bid) hanya mampu menjadi hamba biasa dan tidak boleh menjadi khalifah kerana tidak mempunyai minda setaraf dengan wahyu sebagaimana wahyu Haji Ashaari bin Muhammad ;
Quran yang ada sekarang hanya tinggal mashaf dan lafaz sahaja kerana roh Quran telah ditarik balik oleh tuhan dan hanya diberikan kepada mujaddid (Haji Ashaari bin Muhammad) ;
Sembahyang sehari semalaman hanya tiga waktu sahaja iaitu subuh, sembahyang jamak zohor dan asar serta jamak maghrib dan isyak ;
Segala amalan baik di dunia tidak dapat menandingi amalan pengikut Abuya (Haji Ashaari bin Muhammad) walaupun seseorang itu bersembahyang, berpuasa dan berpuluh kali menunaikan ibadat haji ;
Duduk semajlis dengan Abuya (Haji Ashaari bin Muhammad) pahalanya lebih tinggi daripada mengerjakan selama 40 tahun atau sembahyang tahajjud sepanjang hayat .;
Pengikut yang beramal dengan Aurad Muhammadiah ahli jamaah akan sentiasa dipantau dan dibimbing secara rohaniah oleh Haji Ashaari bin Muhammad ;
Amalan Aurad Muhammadiah oleh pengikut Haji Ashaari bin Muhammad akan terbatal jika pengikut itu melakukan dosa besar, tidak mengamalkannya tujuh hari berturut-turut, tidak taat dan yakin serta mengaibkan Haji Ashaari bin Muhammad; atau
Amalan Aurad Muhammadiah adalah zikir agung.

( c ) Akhlak dan etika bermasyarakat kerana mempercayai bahawa:

Ulama’ yang ada sekarang adalah ulama’ kitab atau ulama’ hafalan untuk mengajar. Sebaliknya Haji Ashaari bin Muhammad sebagai Sahibul Zaman mendapat ilmu terus dari Tuhan ;
Orang yang menutup ilmu agama sehingga ke peringkat Ph.D tidak bermanfaat kerana ilmu yang dituntut itu bersumberkan kitab lama dan ketinggalan zaman ;
Ilmu ulama’ sekarang tidak setanding dengan ilmu orang Tuhan iaitu Haji Ashaari bin Muhammad ; atau
Allah melarang ulama’ yang berwatak Nabi berjuang melainkan setelah munculnya mujaddid yang berwatak Rasul.

2.Berdasarkan kepada penyelewengan tersebut, Mesyuarat Jemaah Ulama’ Majlis Agama Islam Dan Adat Istiadat Melayu Kelantan telah membuat fatwa seperti berikut:

     (a) ajaran, pegangan dan fahaman yang dibawa dan dipegang oleh Haji Ashaari bin Muhammad, pengikutnya dan termasuk individu yang terlibat secara langsung dalam Syarikat Rufaqa Corporation dan rangkaian syarikat gabungannya adalah menyeleweng daripada ajaran Islam ;

    (b) mana-mana orang hendaklah menjauhi ajaran, pegangan dan fahaman sebagaimana yang dinyatakan dalam perenggan 1(a), (b) dan (c);

      (c) mana-mana orang tidak boleh menyebar, mengedar atau menerbitkan apa- apa buku, majalah, risalah atau apa-apa bahan bacaan lain sama ada dicetak ditaip, ditulis tangan atau dikeluarkan dengan apa-apa cara lain dan apa-apa bentuk keluaran ulangannya dan termasuklah apa-apa filem atau rakaman audio, khidmat pesanan ringkas dan e-mel yang berkaitan dengan ajaran pegangan dan fahaman 1(a), (b) dan (c); dan

      (d) mana-mana orang yang berpegang kepada ajaran, pegangan dan fahaman sebagaimana yang dinyatakan dalam perenggang 1(a), (b) dan (c) hendaklah bertaubat.


Jawatankuasa berpendapat bahawa perkara copstik (penyepit makanan) tidak termasuk dalam urusan keugamaan. Dengan yang demikian itu perusahaan mengenainya tidak ada apa-apa halangan.


Keputusan fatwa:
Setelah diteliti dari setiap sudut dan aspek, maka Jawatankuasa Fatwa Negeri Johor yang bersidang pada 18 Jamadil Akhir 1423 bersamaan 27 Ogos 2002 telah mengambil keputusan seperti berikut:-
Alhamdulillah fatwanya
Harus dan tidak menyalahi syarak untuk mengadakan cabutan bertuah sekiranya mematuhi syarat-syarat berikut:
i) Tidak mengandungi unsur judi
ii)	Hadiah yang diberi atas dasar rela hati dan redha penganjur itu sendiri
iii) Tiada sebarang unsur yang boleh membawa mudarat dan penganiayaan kepada pelanggan disebabkan hadiah tersebut.
iv) Tiada unsur penipuan dan agenda-agenda tersembunyi.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 14 Jun 1998 telah membincangkan mengenai pandangan berhubung cadangan memindahkan rumah yang diwakafkan dari tapak asal ke tapak baru. Mesyuarat telah membuat keputusan bersetuju menfatwakan sebagaimana berikut:

Bahawa rumah kayu yang diwakaf oleh Al-Marhumah Tengku Embong Binti Al-Marhum Tengku Puteh (Raja Pattani) boleh dipindahkan ke tapak baru yang sesuai dan nazir wakaf tersebut hendaklah mempastikan supaya ianya terus dimanafaatkan sebagaimana maksud wakaf itu sendiri.


Mesyuarat Jawatankuasa Fatwa Negeri Johor yang bersidang telah membincangkan mengenai Pengeluaran Zakat Kumpulan Wang Simpanan Pekerja (KWSP).

 Ahamdulillah fatwanya:

 'Wajib dikeluarkan zakat KWSP bila cukup haulnya setahun hijrah setelah penerimaannya disamping cukup syarat-syarat lain'.


(1) Tempoh maksima 5 tahun diberikan untuk panggilan muallaf berdasarkan ‘uruf dengan syarat mengikuti kelas-kelas agama yang diiktirafkan/ dianjurkan oleh Majlis Agama Islam Selangor (MAIS).

(2) Majlis Agama Islam Selangor (MAIS) juga bertanggungjawab membiayai segala kos pembelajaran bagi muallaf-muallaf tersebut.


Mesyuarat Jawatankuasa Fatwa Negeri Johor yang bersidang pada 19 Rabiulawal 1422 bersamaan 11 Jun 2001 telah membincangkan mengenai Wanita Musafir Tanpa Mahram Untuk Menunaikan Haji Sunat atau Umrah Sunat.

 Alhamdulillah fatwanya:

 Diharuskan musafir bagi wanita untuk tujuan menunaikan haji sunat atau umrah sunat tanpa suami atau mahram dengan syarat-syarat yang ketat dan disiplin-disiplin yang tertentu :-

 1. Aman perjalanan dan terjamin keselamatannya.

 2. Suami atau mahram tiada atau kedua-duanya uzur atau tidak dapat bersama disebabkan oleh sebab yang diharuskan syarak.

 3. Telah mendapat keizinan suami atau mahram ( jika ada ).

 4. Bersama dalam kenderaan yang menghimpunkan ramai penumpang seperti kapal terbang, keretapi atau bas.

 5. Bersama dengan kumpulan perempuan yang thiqah (boleh dipercayai) dan solihat.

 6. Perjalanannya tidak menimbulkan fitnah dan keraguan.

 7. Wanita tersebut dari golongan yang sudah berumur.

 8. Tujuannya semata-mata kerana ibadat kepada Allah ( taqarrob ) melalui ibadat ini, bukan untuk bermegah-megah, ijab, riak, takbur atau tujuan-tujuan yang lain.

 9. Perjalanannya ke haji sunat atau pun umrah sunat ini bukan sebagai "budaya tahunan" tetapi untuk keperluan dan jangka masa tertentu ( setelah beberapa tahun yang panjang ) dan bukan bertujuan melancong semata-mata.

 10. Mempunyai perbelanjaan cukup untuk menunaikan ibadah ini pergi dan balik, juga mempunyai perbelanjaan yang cukup untuk nafkah dan keperluan hidup selepas menunaikan ibadah haji sunat atau umrah sunat.

 11. Kesihatannya baik, tidak menghidap penyakit kronik yang boleh menyusahkan dirinya dan orang lain bersamanya dalam perjalanan hingga balik ke tanah air.

 12. Datang daripada hasrat dan kemahuan yang amat kuat dari diri sendiri ( bukan disebabkan oleh ajakan orang lain ).

 13. Waniat yang hendak pergi itu mestilah dari golongan zat hishmah ( jati diri dan berakhlak mulia ).

 14. Mendapat kebenaran dari Uli-Amr.

 15. Perjalanan itu semata-mata ke tempat yang ada hubungan dengan ibadah tersebut kecuali perkara-perkara yang tidak dapat dielakan.

 16. Telah mendapat kebenaran dari pihak bertanggungjawab kedua-dua Negara (Malaysia dan Arab Saudi).

 17. Digalakkan memaklumkan perkembangan dari semasa ke semasa kepada mahram/ suami.


Mesyuarat Jemaah Ulama’ Majlis Agama Islam dan Adat Istiadat Melayu Kelantan yang bersidang pada 23 Sep 2001 telah membincangkan fatwa mengenai Wakaf Al-Irshod. Mesyuarat telah membuat keputusan bersetuju menfatwakan sebagaimana berikut:

1) Hukum Wakaf al-Irshod adalah sah kerana harta milik kerajaan adalah untuk kepentingan umum dan seseorang pemerintah memang berkuasa dalam bidang ini berdasarkan jawatannya.

2) Wakaf ini tidak boleh dibatalkan atau dipinda dari tujuan asal kepada tujuan lain.

3) Tidak wajib terikat dengan syarat yang dikenakan oleh pihak yang mewakafkan jika syarat itu berlawanan dengan maslahah kerana tujuan Wakaf Al-Irshod ialah untuk maslahah umum.


Muzakarah Jawatankuasa Fatwa Negeri Sembilan Bil. 5/2016-1437H yang bersidang pada 31 Mei 2016 bersamaan 24 Syaaban1437H telah bersetuju memutuskan Sighah Fatwa Bagi Persoalan Bid‘ah Dalam Masalah Ikhtilaf/Khilaf Perkara Furuk seperti berikut:

1. Persoalan khilafiyah adalah perkara
ijtihadiyah
 dan tidak boleh sama sekali dihukumkan bid‘ah kerana amalan tersebut telah diterima dan menjadi amalan ulama muktabar sejak dahulu.

2. Pandangan jumhur ulama sewajarnya menjadi ikutan masyarakat Islam dengan mengutamakan perkara asas dalam berdakwah dan tidak membesar-besarkan perkara
khilafiyah
 yang boleh menggugat perpaduan umat Islam.

3. Antara amalan yang didakwa sebagai bid‘ah adalah-

    i. Konsep penggunaan dan pengamalan Hadis Dhaif

   ii. Membaca Yasin pada malam Juma‘aT

   iii. Membaca
tahlil
dan talqin untuk si mati

   iv. Mengadakan kenduri arwah

   v. Menyambut hari-hari kebesaran Islam seperti Maulid al-Rasul, Israk Mikraj dan Ma‘al Hijrah

pada setiap tahun

   vi. Membaca Yaasin 3 kali pada malam nisfu Sya‘ban

   vii.Berdo‘a beramai-ramai selepas solat berjema‘ah

   viii.Membaca wirid dan zikir secara kuat/nyaring beramai – ramai selepas solat fardhu

   ix. Membaca
“Basmalah”
 secara kuat / nyaring dalam solat fardhu

    x. Menyebut lafaz
“Usalli”
 dalam niat solat

    xi.Membaca qunut dalam solat subuh

   xii.Bersalaman selepas solat berjema‘ah

   xiii.Solat sunat qabliah Maghrib.

   xiv.Solat sunat qabliah Juma‘at

   xv.Fidyah solat

   xvi.Terbatal wuduk dengan sebab bersentuhan kulit lelaki dengan perempuan yang harus

dikahwini.

  xvii. Bilangan raka‘at bagi solat sunat tarawih selain 8 raka‘at

 xviii. Menyapu muka selepas salam

  xix. Aqiqah dengan binatang
al-an‘am
 selain kambing

  xx. Amalam
bertawassul
 dan
bertabarruk

  xxi. Berdo‘a dan membaca al-Quran di kubur

  xxii. Do‘a akhir tahun dan awal tahun

4. Mana-mana orang atau kumpulan adalah dilarang:

i. Membid‘ahkan mana-mana orang yang mengamalkan perkara i hingga xxii.

ii. Menegah pengamalan dan pengajaran perkara i hingga xxii.

iii. Menyiar, menyebar dan menghebahkan atau mendedahkan dengan apa-apa cara pun bahawa perkara i hingga xxii adalah bid‘ah.

5. Mana-mana orang Islam adalah dilarang menjadi anggota, pemimpin atau penyokong mana-mana orang atau kumpulan orang yang dilarang di dalam perkara 4.

6. Mana-mana orang Islam yang melakukan perkara-perkara 4.i, 4.ii, 4.iii dan 5 di atas adalah melakukan suatu kesalahan dan boleh diambil tindakan di bawah undang-undang yang berkuatkuasa di Negeri Sembilan

Status pewartaan : Proses Pewartaan


Mesyuarat Jawatankuasa Fatwa Negeri Johor yang bersidang pada 19 Rabiulawal 1422 bersamaan 11 Jun 2001 telah membincangkan mengenai Wanita Musafir Tanpa Mahram Untuk Tujuan Ziarah.

 Alhamdulillah fatwanya:

 Diharuskan musafir bagi wanita untuk tujuan ziarah tanpa suami atau mahram dengan syarat-syarat yang ketat dan disiplin-disiplin yang tertentu :-

 1. Aman perjalanan dan terjamin keselamatannya.

 2. Suami atau mahram tiada atau kedua-duanya uzur atau tidak dapat bersama disebabkan oleh sebab yang diharuskan syarak.

 3. Telah mendapat keizinan suami atau mahram ( jika ada ).

 4. Bersama dalam kenderaan yang menghimpunkan ramai penumpang seperti kapal terbang, keretapi atau bas.

 5. Bersama dengan kumpulan perempuan yang thiqah ( boleh dipercayai ) dan solihat.

 6. Perjalanannya tidak menimbulkan fitnah dan keraguan.

 7. Wanita tersebut dari golongan yang sudah berumur.

 8. Tujuannya untuk ziarah mengeratkan silaturrahim, terutama yang ada hubungan nasab ( keturunan ) atau ziarah orang sakit atau memenuhi jemputan.

 9. Perjalanannya ada mempunyai matlamat tertentu yang diharuskan oleh syarak, bukan untuk semata-mata melancong, berkelah atau dalam bentuk suka-suka sahaja.

 10. Mempunyai perbelanjaan cukup untuk menunaikan ziarah iaitu pergi dan balik, juga mempunyai perbelanjaan yang cukup untuk nafkah dan keperluann hidup selepas kembali dari ziarah tersebut.

 11. Kesihatan yang baik, tidak menghidap penyakit kronik yang boleh menyusahkan dirinya dan orang lain bersamanya.

 12. Dengan perhiasan yang sederhana.

 13. Wanita yang hendak pergi itu mestilah dari golongan zat hishmah ( jati diri dan berakhlak mulia ).

 14. Bukan dalam 'iddah kematian suami.

 15. Undang-undang membenarkannya.


Pada menjalankan kuasa yang diberikan oleh Seksyen 36 dan 39 Enakmen Majlis Agama Islam Dan Adat Istiadat Melayu Kelantan 1994, Majlis Agama Islam Dan Adat Istiadat Melayu Kelantan menerusi Jemaah Ulama' yang bersidang pada 9 Jamadil Al-Thaniah 1423H bersamaan 18hb. Ogos 2002M dan atas titah perintah Kebawah Duli Yang Maha Mulia Al-Sultan membuat fatwa yang berikut :-
A) Bahawa kaedah kiraan waktu sembahyang bagi Negeri Kelantan dipinda dari pengunaan satu zon jadual waktu sembahyang kepada dua zon .
B) Stesyen rujukan untuk kiraan bagi sesuatu zon hendaklah terletak di bahagian paling barat zon tersebut.Ia adalah seperti berikut :-
i) Zon 1 - Stesyen rujukan ialah Bandar Rantau Panjang.Ia meliputi bandar Kota Bharu,Bachok, Pasir Puteh, Pasir Mas,Tanah Merah, Tumpat, Machang, Kuala Krai, Rantau Panjang dan Daerah Chiku( Gua Musang ).
ii) Zon 2 - Stesyen rujukan ialah Pekan Pos Dakoh .Ia meliputi Bandar Jeli, Pos Dakoh serta Daerah Galas  dan Bertam (Gua Musang).
iii) Bandar Jeli tidak akan digunakan sebagai stesyen rujukan berikutan penyelarasan zon waktu sembahyang bagi Negeri Kelantan.


ENAKMEN PENTADBIRAN AGAMA ISLAM

(NEGERI SEMBILAN) 2003

[
Enakmen No.10/2003
]

PEMBERITAHUAN FATWA

AJARAN ZIKIR ALUNAN ZAT CINTA ATAU HIKMAH AL-FATIHAH DARIPADA MOHD ZAMAN BIN MOHD NOR

P
ADA
 menjalankan kuasa yang diberikan oleh seksyen 49 Enakmen Pentadbiran Agama Islam (Negeri Sembilan) 2003 [
Enakmen No. 10/ 2003
], Jawatankuasa Fatwa dengan perkenan Yang di-Pertuan Besar dan dengan persetujuan Yang Teramat Mulia Undang Yang Empat dan Tengku Besar Tampin, mengeluarkan fatwa seperti yang berikut:

Bahawa ajaran Zikir Alunan Zat Cinta atau Hikmah al-Fatihah yang dibawa oleh Mohd Zaman bin Mohd Nor adalah bercanggah dan bertentangan dengan ajaran Islam.

Percanggahan dan pertentangan ajaran Zikir Alunan Zat Cinta atau Hikmah al-Fatihah adalah seperti yang berikut:

menyamakan sifat Allah SWT dengan sifat makhluk;

menambahkan bacaan dalam solat;

menggunakan nas-nas atau dalil-dalil daripada sumber yang tidak sahih dan diragui;

mentafsirkan al-Quran dan hadith mengikut tafsiran sendiri; dan

meninggalkan solat Juma’at.

Mana-mana orang Islam sama ada secara individu atau berkumpulan adalah dilarang —

menganut, mengamal, menjadi ahli atau pengikut ajaran Zikir Alunan Zat Cinta atau Hikmah al-Fatihah;

mengajar, menyebar, membantu, menganjur, mempromosi ajaran atau menghadiri apa-apa majlis atau perjumpaan yang dikaitkan dengan ajaran Zikir Alunan Zat Cinta atau Hikmah al-Fatihah; atau

memiliki, menyimpan, mencetak, menerbit, menjual, mengedar atau menggunakan apa-apa terbitan, risalah, majalah, buku, media sosial, dokumen, rakaman audio, filem atau apa-apa bahan yang dikaitkan dengan ajaran Zikir Alunan Zat Cinta atau Hikmah al-Fatihah.

4.         Mana-mana orang Islam yang telah berbai’ah atau mengamalkan fahaman dan ajaran Zikir Alunan Zat Cinta atau Hikmah al-Fatihah adalah disifatkan bercanggah dengan ajaran agama Islam yang sebenar dan hendaklah segera bertaubat serta memohon keampunan kepada Allah S.W.T.

Dibuat 01 Oktober 2020

[JMKNNS.BPK.100-32/1; PUNS 100/2/4 Jld.2]

Dato’ Hj. Mohd YUSOF bin Hj. Ahmad

Mufti Kerajaan Negeri

Negeri Sembilan


Ahli-Ahli Jawatankuasa telah sebulat suara bersetuju memutuskan beberapa perkara berikut:
Penggunaan wang dan harta Baitulmal perlu diberi keutamaan untuk hal-hal yang berkaitan dengan urusan dan kemaslahatan umat Islam. Walau bagaimanapun, pemerintah diharuskan menggunakan wang Baitulmal untuk memberi bantuan kepada golongan bukan Islam berdasarkan
siyasah syar'iyyah
 dan keperluan secara hikmah bagi tujuan dakwah, tertakluk kepada kemampuan kewangan Baitulmal Majlis Agama Islam Melaka.
Mewartakasan keputusan ini dalam Warta Kerajaan Negeri Melaka sebagai fatwa


Mesyuarat Jawatankuasa Fatwa Negeri Johor yang bersidang pada 12 Muharam 1421 bersamaan 17 April 2000 telah membincangkan mengenai Zakat Gaji Dan Pendapatan.

 Alhamdulillah fatwanya:

 " Gaji dan pendapatan
wajib
 dikeluarkan zakat bila mana cukup syarat-syaratnya. "

 Kaedah pengiraan zakat penggajian atau pendapatan di Negeri Johor adalah seperti berikut :

 Iaitu pendapatan kasar setahun semasa ditolak dengan keperluan asas sebenar pada tahun semasa. Sekiranya sama atau melebihi nisbah, maka zakatnya 2.5% atau 1/40.

 Yang dimaksudkan keperluan asas sebenar pada tahun semasa adalah seperti berikut :

 i. Saraan-saraan hidup yang diperlukan bagi :

 a. sara diri - RM 8,000.00

 b. isteri - RM 3,000.00 x bilangan anak

 c. anak - RM 1,000.00 x bilangan anak

 d. mereka yang di bawah tanggungannya ( kadar sebenarnya dan yang munasabah )

 ii. Perubatan ( kadar sebenarnya dan yang munasabah )

 iii. Pendidikan ( kadar sebenarnya dan yang munasabah )


Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 21 Dis 2006 telah membincangkan status kesucian ikan yang diberi makanan tidak halal:
Mesyuarat telah membuat keputusan bersetuju menfatwakan bahawa ikan yang dipelihara di dalam kolam, tasik, lombong dan seumpamanya serta diberi makanan yang berasal daripada daging babi dan anggota-anggotanya yang lain adalah haram dimakan dan para penternak ikan dilarang memberi ikan ternakan dengan makanan yang berasal daripada daging babi dan anggota-anggotanya sebagai langkah sadduz zarai'.


Jawatankuasa Fatwa yang bersidang pada hari ini setelah meneliti kertaskerja mengenai perkara di atas yang disediakan oleh Pusat Penyelidikan Islam Kuala Lumpur mengambil keputusan :-
1. Bersetuju supaya keputusan Muzakarah Jawatankuasa Fatwa (Majlis Kebangsaan bagi Hal Ehwal Islam Malaysia) yang telah diadakan pada 24 & 25 september 1984 ( kertas bilangan 84/8/2), perkara (2).2.4 ) mengenai aliran syiah yang menetapkan seperti berikut :-
'Setelah berbincang dan menimbang kertas kerja ini jawatankuasa telah mengambil keputusan bahawa hanya mazhab syiah dari golongan Az-Zaidiah dan Jaafariah sahaja yang diterima untuk diamalkan di Malaysia'. DIMANSUHKAN
2. Menetapkan bahawa umat Islam di Malaysia hendaklah hanya mengikut ajaran Islam yang berasaskan pegangan Ahli Sunnah Wal Jamaah dari segi aqidah, syariah dan akhlak.
3. Menyokong dan menerima cadangan pindaan perlembagaan Persekutuan dan Perlembagaan Negeri-negeri bagi memperuntukan dengan nyata bahawa agama bagi Persekutuan dan Negeri-negeri hendaklah agama Islam yang berasaskan pegangan Ahli Sunnah Wal Jamaah dari segi aqidah, syariah, dan akhlak.
4. Memperaku ahli Sunnah Wal Jamaah dari segi aqidah, syariah dan akhlak.
5. Memperaku pindaan kepada semua undang-undang negeri yang berhubung dengan hukum syarak bagi menyelaraskan taarif 'hukum syarak' atau 'undang-undang Islam' seperti berikut :-
'Hukum Syarak' atau 'undang-undang Islam' ertinya undang-undang Islam yang berasaskan pegangan Ahli Sunnah Wal Jamah dari segi aqidah, syariah dan akhlak.
6. Memperaku bahawa ajaran Islam yang lain daripada pegangan Ahli Sunnah Wal Jamaah adalah bercanggah dengan hukum syarak dan undang-undang Islam ; dan dengan demikian penyebaran apa-apa ajaran yang lain daripada pegangan Ahli Sunnah Wal Jamaah adalah dilarang.
7. Menetapkan bahawa semua umat Islam di Negara ini adalah tertakluk kepada undang-undang Islam dan hukum syarak yang berasaskan pegangan kepada ajaran Ahli Sunnah Wal Jamaah sahaja.
8. Menetapkan bahawa penerbitan, penyebaran apa-apa buku, risalah, filem, video dan lain-lain berhubungan dengan ajaran Islam yang bertentangan dengan pegangan Ahli Sunnah Wal Jamaah adalah di haramkan.


Mesyuarat Jawatankuasa Fatwa Negeri Johor yang bersidang pada 18 Jamadilakhir 1423 bersamaan 27 Ogos 2002 telah membincangkan mengenai Penjelasan Mengenai Sama Ada Terlepas Atau Tidak Fardu Kifayah Berjamaah Lima Waktu Di Masjid Atau Di Surau.
Alhamdulillah fatwanya:
"Adalah menjadi kewajipan ke atas umat Islam setempat untuk mempamerkan syiar Islam, antaranya solat jamaah di masjid. Oleh itu tidak gugur kewajipan fardu kifayah jika didirikan jamaah di rumah dengan meninggalkan masjid."


Mesyuarat Jawatankuasa Fatwa Negeri Melaka Bil. 5/2013 yang bersidang pada 8 Muharam 1435H bersamaan 12 November 2013 telah membincangkan mengenai
Cadangan Pewartaan Fatwa Pengharaman Shisha.
Mesyuarat bersetuju memutuskan seperti berikut :

		(1)         Shisha atau apa-apa jua produk atau bahan yang mempunyai ciri-ciri dan sifat-sifat yang sama dengan Shisha adalah haram.

		(2)         Oleh itu, umat Islam adalah dilarang menghisap Shisha atau menyediakan perkhidmatan menghisap Shisha atau apa jua aktiviti yang berkaitan dengan Shisha atau apa-apa jua produk atau bahan yang mempunyai ciri-ciri dan sifat-sifat yang sama dengan Shisha.

		(3)         Pengharaman Shisha ini adalah berdasarkan nas-nas syarak daripada Al-Quran dan Hadith serta Kaedah Fiqhiyyah bagi memastikan lima perkara asas bagi manusia yang terkandung dalam Maqasid Syari’yyah iaitu menjaga agama, jiwa, akal, keturunan dan harta dapat dipelihara sepertimana tuntutan syarak, kerana Shisha jelas memudaratkan kesihatan, membazir dan mensia-siakan masa dan harta serta dikategorikan sebagai satu perkara buruk atau keji.


Mesyuarat Jawatankuasa Fatwa Negeri Johor yang bersidang pada 15 Syaaban 1422 bersamaan1 Disember 2001 telah membincangkan mengenai Perlaksanaan Ujian HIV Dikalangan Bakal Pengantin Di Johor.

Alhamdulillah fatwanya:
"Semua orang Islam yang hendak memohon kebenaran bernikah atau melangsungkan pernikahan atau mendaftarkan pernikahan di negeri Johor adalah
diwajibkan
 menjalani pemeriksaan kesihatan (HIV)."


Mesyuarat Jemaah Ulamaâ€™ Majlis Agama Islam dan Adat Istiadat Melayu Kelantan yang bersidang pada 24 Ogos 2003 telah membincangkan fatwa mengenai orang Islam yang cuba keluar dari Agama Islam (Murtad) di Malaysia umumnya dan Negeri Kelantan khususnya . Mesyuarat telah membuat keputusan bersetuju menfatwakan sebagaimana berikut:

1. Tiada seseorang pun yang telah diakui beragama Islam boleh mengaku bahawa dia bukan Islam melainkan setelah mahkamah memberi pengesahan sedemikian.
2. Sebelum mahkamah membuat pengesahan, seseorang itu hendaklah dianggap beragama Islam dan segala perkara yang berkaitan dengan Agama Islam adalah terkena ke atasnya.
3. Jika seseorang Islam dengan sengaja cuba, sama ada dengan perkataan atau perbuatan hendak keluar dari agama Islam, Mahkamah bolehlah, jika berpuas hati, memerintahkan orang itu supaya ditahan di pusat bimbingan Islam untuk tempoh tidak melebihi 36 bulan bagi tujuan pendidikan dan orang itu hendaklah diminta bertaubat mengikut hukum syara'.
4. Pegawai penjaga hendaklah menyerahkan laporan kemajuan kepada mahkamah pada setiap bulan.
5. Pusat bimbingan Islam hendaklah diwartakan sebagai pusat tahanan di dalam warta.
Mesyuarat juga menasihati pihak yang diberi kuasa mengikut undang-undang supaya mewujudkan Pusat Bimbingan Islam seperti yang diperuntukan di bawah seksyen (102)(3) Enakmen Majlis Agama Islam Dan Adat Istiadat Melayu Kelantan.


1. Harus membayar zakat dengan menggunakan kad kredit/kad Bank Islam sebagai kemudahan kepada umat Islam di Negeri Melaka untuk melunaskan kewajipan tersebut. Namun demikian, keharusan ini adalah tertakluk kepada syarat-syarat berikut -
 (a) keseluruhan kos yang terlibat dalam urusan tersebut termasuk pembangunan sistem, penyediaan perkhidmatan penyelenggaraan, caj transaksi dan sebagainya hendaklah ditanggung oleh Pusat Zakat Melaka dan bukan pihak pembayar zakat; dan
   (b) Kaedah pembayaran tersebut hanya sebagai suatu pilihan atau alternatif kepada pembayar zakat yang berminat dan bukan suatu kemestian.
2. Qadha’ zakat adalah wajib dilakukan bagi zakat yang telah memenuhi syarat wajib yang tidak ditunaikan pada masa yang sepatutnya.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-92 yang bersidang pada 15 - 17 Disember 2010 telah membincangkan Hukum Pembinaan Kubur Secara Bertingkat. Muzakarah telah memutuskan seperti berikut:

Setelah mendengar taklimat daripada pihak Jabatan Perancangan Bandar Dan Desa Semenanjung Malaysia serta pandangan dan hujah-hujah yang dikemukakan, Muzakarah berpandangan bahawa dalam keadaan dharurat di mana berlakunya kepadatan penduduk dan lokasi tanah perkuburan yang terhad, pembinaan kubur secara bertingkat merupakan konsep dan kaedah yang tidak bertentangan dengan syarak.

Sehubungan itu, Muzakarah bersetuju memutuskan bahawa berdasarkan prinsip hukum Islam, pembinaan kubur secara bertingkat adalah harus dilaksanakan sekiranya keperluan amat mendesak bagi mengatasi kekurangan tanah perkuburan orang Islam pada hari ini.

Walaubagaimanapun, kajian terhadap modul-modul pelaksanaannya perlu diteliti dengan lebih menyeluruh dengan mengambil contoh di beberapa buah negara luar yang telah melaksanakannya serta mengambilkira penjimatan kos.


Setelah meneliti maksud soalan berdasarkan kedua-kedua contoh kes, mesyuarat bersetuju memutuskan:-
a) Wanita boleh digunakan operasi menangkap/mengkompaun kes tidak sembahyang Jumaat.
b) Empat orang wanita boleh menjadi saksi di Mahkamah Syariah kerana ketiadaan orang lelaki ketika sembahyang Jumaat didirikan boleh dikategorikan sebagai darurat.
c) Tiada halangan kepada Pegawai Penguatkuasa menjalankan tugas sekiranya beliau berada dalam keadaan musafir yang tidak wajib menunaikan sembahyang Jumaat.


1.   Zakat Pendapatan

Kadar nisab bagi zakat pendapatan adalah berpandukan kepada timbangan emas iaitu 20
mithqal
 ( مثقال ) atau 20 dinar bersamaan 85 gram emas.

Kadar zakat yang diwajibkan ialah sebanyak satu perdua (½) dinar bersamaan 2.125 gram emas atau 2.5 peratus (1/40) daripada pendapatan kasar dan penggajian yang cukup haul dan nisab.

Kaedah pengiraan zakat pendapatan seperti berikut:

(a)    Dua perpuluhan lima (2.5) peratus daripada jumlah pendapatan kasar setahun (jika pendapatan tersebut melebihi nisab); atau

(b)   Dua perpuluhan lima (2.5) peratus daripada jumlah pendapatan bersih setahun setelah ditolak perbelanjaanperbelanjaan asas yang dibenarkan (berdasarkan kaedah penolakan yang dibenarkan).

Tolakan perbelanjaan yang dibenarkan adalah mengikut kadar yang ditentukan seperti berikut:

(i)     Diri sendiri – RM8,000.00
(ii)   Isteri (tidak bekerja sahaja) – RM5000.00
(iii) Anak – RM1000.00 seorang
(iv)  Ibu bapa – mengikut jumlah sebenar
(v)   Caruman KWSP – 11 peratus; dan
(vi)  Caruman atau simpanan dalam organisasi yang membayar zakat seperti Tabung Haji dan Takaful – mengikut jumlah sebenar.
2.   Zakat Perniagaan

Kadar nisab bagi zakat perniagaan adalah berpandukan kepada timbangan emas iaitu 20
mithqal
 ( مثقال ) atau 20 dinar bersamaan 85 gram emas.

Kadar zakat yang diwajibkan ialah sebanyak satu perdua (1/2) dinar bersamaan 2.125 gram emas atau 2.5 peratus (1/40) daripada hasil perniagaan yang cukup haul dan nisab.

Kaedah pengiraan zakat perniagaan seperti berikut:

(a)    Kaedah
Syar’iyyah
 atau dikenali juga sebagai Kaedah Modal Kerja (
Working Capital
), iaitu:

[(Aset Semasa – Tanggungan Semasa) +/- Pelarasan] x Peratus Pemilikan Saham Muslim x 2.5 Peratus.

(b)   Kaedah
‘Urfiyyah
 atau dikenali juga sebagai Kaedah Modal Berkembang (
Growth Model
), iaitu:

[
(Ekuiti Pemilik + Liabiliti Jangka Panjang – Aset Tetap – Aset Bukan Semasa) +/- Pelarasan] x Peratus Pemilikan Saham Muslim x 2.5 Peratus].

3.   Zakat Pertanian (Padi) :

Kadar nisab zakat pertanian (padi) ialah lima aswuq ( أوسق ) bersamaan dengan 363 gantang atau 1,300 kg padi.

Kadar dan kaedah pengiraan zakat pertanian (padi) adalah berdasarkan cara-cara penghasilannya iaitu seperti berikut:

(a)    Bagi tanaman yang dijaga dengan sumber percuma (seperti air hujan), maka kadarnya ialah 10 peratus atau satu persepuluh (1/10).

(b)   Bagi tanaman yang dijaga dengan sumber yang dibeli, maka kadar zakatnya ialah 5 peratus atau satu perdua puluh (1/20).

(c)    Bagi tanaman yang dijaga dengan menggunakan keduadua sumber diatas, maka kadarnya ialah 7.5 peratus.

Zakat pertanian wajib dikeluarkan ke atas padi yang cukup nisab pada setiap kali tuaian sama ada dalam bentuk padi atau dibayar nilainya
(qimah).

4.   Zakat Ternakan :

(i)  Lembu/Kerbau :

Kadar nisab bagi ternakan lembu atau kerbau ialah 30 ekor.
Kaedah pengiraan zakat lembu/kerbau yang telah cukup haul dan nisab adalah seperti berikut :

Apabila bilangan itu lebih daripada yang dinyatakan di atas, maka bagi setiap 30 ekor lembu diwajibkan zakat satu ekor anak lembu jantan yang berumur satu tahun. Bagi setiap 40 ekor lembu diwajibkan zakat atau satu ekor anak lembu betina yang berumur dua tahun.

Jika ternakan bercampur, maka zakatnya terserah kepada pembayar sama ada mahu mengeluarkan zakat lembu atau kerbau. Pilihlah yang sederhana atau boleh diganti dengan nilai harga bagi ternakan berkenaan untuk dikeluarkan zakat.

(i) Kambing/Biri-biri :

Kadar nisab bagi ternakan kambing atau biri-biri ialah 40 ekor. Kaedah pengiraan zakat kambing/biri-biri yang telah cukup haul dan nisab adalah seperti berikut :

Setiap pertambahan 100 ekor, zakatnya ditambahkan satu ekor kambing dua tahun dan seterusnya.

Jika semua kambing yang sampai nisab itu jantan, maka harus dikeluarkan yang jantan sebagai zakat. Tetapi apabila ada antaranya yang betina hendaklah sebahagian dari zakat yang dikeluarkan itu betina.

Jika bercampur kambing dan biri-biri serta beberapa jenisnya, maka apabila cukup nisab, bolehlah dikeluarkan zakat mengikut pilihan tuannya sama ada kambing atau biri-biri atau diganti dengan nilai harga bagi ternakan berkenaan untuk dikeluarkan zakat.

5. Zakat Caruman Berkanun (KWSP, LTAT dan sebagainya) :

Kadar nisab bagi zakat caruman berkanun adalah berpandukan kepada timbangan emas iaitu 20
mithqal
 ( مثقال ) atau 20 dinar bersamaan 85 gram emas.

Kadar zakat yang diwajibkan ialah sebanyak satu perdua (1/2) dinar bersamaan 2.125 gram emas atau 2.5 peratus (1/40).

Kaedah pengiraan zakat caruman berkanun adalah seperti berikut :
(a)    Caruman berkanun dianggap sebagai milik sempurna iaitu mengeluarkan zakat sebanyak 2.5 peratus daripada jumlah keseluruhan wang caruman yang dikeluarkan pada hari wang caruman tersebut diterima dan cukup nisab.
(b)   Caruman berkanun dianggap sebagai bukan milik sempurna iaitu mengeluarkan zakat sebanyak 2.5 peratus daripada jumlah wang caruman pekerja sahaja berdasarkan penyata tahunan KWSP (wang masih tersimpan di KWSP).

6. Zakat Wang Simpanan :

Kadar nisab bagi zakat wang simpanan adalah berpandukan kepada timbangan emas iaitu 20
mithqal
 ( مثقال ) atau 20 dinar bersamaan 85 gram emas.

Kadar zakat yang diwajibkan ialah sebanyak satu perdua (1/2) dinar bersamaan 2.125 gram emas atau 2.5 peratus (1/40) daripada wang simpanan yang cukup haul dan nisab.

Kaedah pengiraan zakat wang simpanan adalah seperti berikut:

Zakat wajib dikeluarkan sebanyak 2.5 peratus daripada jumlah baki terendah setelah ditolak wang faedah (akaun konvensional) bagi satu atau beberapa akaun simpanan dalam tahun tersebut yang cukup hauk dan nisab.

7. Zakat Saham, Sukuk dan Bon :

Kadar nisab bagi zakat saham, sukuk dan bon adalah berpandukan kepada timbangan emas iaitu 20 mithqal ( مثقال ) atau 20 dinar bersamaan 85 gram emas.

Kadar zakat yang diwajibkan ialah sebanyak satu perdua (1/2) dinar bersamaan 2.125 gram emas atau 2.5 peratus (1/40) daripada saham dan bon yang cukup haul dan hisab.
Kaedah pengiraan zakat saham seperti berikut :

(a)    Saham yang masih dimiliki hingga hujung tahun (
haul
), iaitu 2.5 peratus daripada harga terendah antara harga pasaran dan harga belian serta melebihi nisab. Jika harga terendah tidak dapat ditentukan, maka bolehlah ditentukan berdasarkan harga saham pada akhir tahun.

(b)   Saham yang dijual beli sepanjang tahun (
haul
), iaitu 2.5 peratus daripada nilai jualan saham setelah ditolak kos pembelian dan melebihi nisab.

Manakala kaedah pengiraan zakat sukuk dan bon ialah 2.5 peratus daripada nilai sukuk dan bon yang cukup haul dan melebihi nisab.

8. Zakat Hasil Galian (
Ma’adin, Kunuz
 dan
Rikaz
) :

Hasil galian bermaksud hasil galian yang diperolehi daripada perut bumi. Ia boleh dibahagikan kepada :

i)
Ma’adin
 iaitu segala galian yang diperolehi dari perut bumi sama ada beku atau cair, di darat atau di laut contohnya emas, perak, bijih timah dan petroleum;

ii)
Kunuz
 iaitu harta yang tersimpan di dalam bumi contohnya harta karun selepas kedatangan Islam; dan

iii)
Rikaz
 iaitu harta benda yang tersimpan di dalam bumi dan terdapat tanda-tanda yang menunjukkan ia tersimpan sebelum kedatangan Islam.

Kadar nisab bagi zakat hasil galian (
ma’adin, kunuz
 dan
rikaz
) adalah berpandukan kepada timbangan emas iaitu 20 mithqal ( مثقال ) atau 20 dinar bersamaan 85 gram emas.

Kaedah pengiraan zakat galian (
ma’adin
) ialah wajib dikeluarkan sebanyak satu perdua (1/2) dinar bersamaan 2.125 gram emas atau 2.5 peratus (1/40) daripada hasil galian (
ma’adin
) yang cukup nisab setelah siap diproses (dibersihkan) dengan mengambilkira kos operasi pengeluarannya (tidak disyaratkan cukup haul).

Manakala kaedah pengiraan zakat
rikaz
 dan
kunuz
 pula ialah wajib dikeluarkan sebanyak satu perlima (1/5) atau 20 peratus daripada nilai keseluruhan harta yang ditemui dan cukup nisab setelah diambilkira kos membiayai operasi penggaliannya (tidak disyaratkan cukup haul).

9. Zakat Emas dan Perak :

(i) Zakat Emas :

Kadar nisab bagi zakat emas ialah 20 mithqal ( مثقال ) atau 20 dinar bersamaan 85 gram emas.

Kadar zakat emas yang wajib dikeluarkan ialah sebanyak satu perdua (1/2) dinar bersamaan 2.125 gram emas atau 2.5 peratus daripada nilai emas yang melebihi kadar nisab semasa dan telah cukup haul.

Kaedah pengiraan zakat emas adalah seperti berikut :

(a)    Emas yang dipakai untuk perhiasan wanita, iaitu 2.5 peratus daripada nilai keseluruhan emas perhiasan yang melebihi kadar
‘urf
 pemakaian emas setempat (tanpa penolakan
‘urf
).

(b)   Emas yang tidak dipakai, iaitu 2.5 peratus daripada nilai emas yang melebihi kadar nisab semasa.

Kadar ‘urf pemakaian emas bagi Negeri Melaka ditetapkan sebanyak 120 gram.

(ii) Zakat Perak :

Kadar nisab bagi zakat perak ialah 5 awqiyah (أوقية) atau 200 dirham bersamaan 595 gram perak.

Kadar zakat perak yang wajib dikeluarkan ialah sebanyak 5 dirham bersamaan 2.975 gram perak atau 2.5 peratus (1/40).

Kaedah pengiraan zakat perak ialah 2.5 peratus daripada nilai perak yang melebihi kadar nisab semasa dan telah cukup haul.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-92 yang bersidang pada 15-17 Disember 2010 telah membincangkan Hukum Pengambilan
Vaksin Human Papilloma Virus
 (HPV). Muzakarah telah membuat keputusan seperti berikut:

Setelah mendengar taklimat daripada pihak Biro Pengawalan Farmaseutikal Kebangsaan serta pandangan dan hujah-hujah yang dikemukakan, Muzakarah berpandangan bahawa Islam menggesa umatnya supaya menjaga kesihatan kerana penjagaan kesihatan seseorang individu akan menentukan tahap dan mutu kesihatan masyarakat secara umumnya. Pemberian vaksin merupakan jalan pencegahan awal yang diambil oleh pihak kerajaan dalam usaha mengelakkan penyebaran virus di kalangan wanita.

Sehubungan itu, Muzakarah bersetuju memutuskan bahawa pengambilan Vaksin
Human Papilloma
 (HPV) yang telah dipastikan tiada unsur meragukan dalam kandungannya dan tidak mendatangkan kemudaratan adalah diharuskan bagi mencegah penyakit kanser pangkal rahim (servik) di kalangan wanita.

Muzakarah juga memutuskan bahawa pemvaksinan ini hendaklah tidak mengandungi unsur-unsur eksploitasi terhadap pengguna atau digunakan untuk tujuan yang bercanggah dengan syarak.


Mesyuarat Jawatankuasa Fatwa Negeri Johor yang bersidang pada 30 Safar 1423 bersamaan 13 Mei 2003 telah membincangkan mengenai Menanam Tanaman Di Atas Tanah Perkuburan Islam.

 Alhamdulilah fatwanya:

 "Pokok-pokok besar yang ditanam di tanah perkuburan sekiranya berada di kawasan yang telah dikebumikan mayat-mayat, maka hendaklah dimusnahkan (ditebang dan dibersihkan) kerana akar pokok tersebut boleh menjalar sampai ke jasad mayat-mayat yang dikebumikan di tanah perkuburan tersebut."


Mesyuarat Jemaah Ulama' Majlis Agama Islam dan Adat Istiadat Melayu Kelantan yang bersidang pada 16 Mac 2002 telah membincangkan mengenai cadangan kaedah penentuan Idul Adha. Mesyuarat telah membuat keputusan fatwa seperti berikut:
1. Menyokong keputusan Mesyuarat Jawatankuasa Syariah Negeri Perlis bahawa ketetapan Hari Raya "Idul Adha hendaklah mengikut kaedah Hari Wukuf di Arafah iaitu kaedah asal penentuan "Idul Adha yang dijalankan di Malaysia sebelum tahun 1993. Manakala kaedah penentuan "Idul Adha yang dilaksanakan sekarang adalah berdasarkan Ru"yah dan Hisab Awal Bulan Zulhijjah.
2. Jamaah Ulama" juga bersetuju kertas kerja dari Majlis Agama Islam Perlis ini, juga dibincangkan dalam Mesyuarat Raja-Raja untuk kemaslahatan masyarakat.
3. Jamaah Ulama" juga akur kepada apa juga keputusan yang diputuskan oleh Majlis Raja-Raja dan Majlis Fatwa Kebangsaan berhubung perkara di atas dan mengesyorkan supaya Majlis Fatwa Kebangsaan menjelaskan di dalam media massa tentang asas-asas keputusan yang diputuskan tentang perkara di atas untuk mengelakan pandangan negatif dari masyarakat kepada institusi fatwa.


Mesyuarat bersetuju menerima kertas di atas dengan memberi ingatan kepada pihak-pihak yang mengeluarkan kad-kad, kalendar atau pelekat-pelekat berkenaan supaya membuat catatan supaya dipelihara dan ditempatkan kad-kad, kalendar dan pelekat-pelekat itu di tempat yang dihormati.
Sehubungan dengan itu mesyuarat bersetuju supaya pihak Jabatan Hal Ehwal Agama mengeluarkan khutbah khas mengenai penghormatan kepada al-Quran dan al-Hadith an-Nabawi.


1. Senaman yoga yang berasal daripada masyarakat Hindu sejak sebelum Masihi lagi menggabungkan amalan fizikal, unsur-unsur keagamaan dan pemujaan bagi tujuan tertentu adalah haram menurut syariat Islam dan boleh merosakkan akidah umat Islam.
2.Oleh itu, apa-apa jua jenis atau bentuk senaman yang mengandungi unsur-unsur sebagaimana yang dinyatakan dalam perenggan (1) di atas adalah haram menurut syariat Islam dan dilarang orang Islam beramal dengannya.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) yang bersidang pada 5 May 1996 telah membincangkan Syiah Di Malaysia. Muzakarah telah memutuskan bahawa:
Bersetuju supaya keputusan Muzakarah Jawatankuasa Fatwa yang telah diadakan pada 24 dan 25 September 1984 [Kertas Bil. 2/8/84, Perkara 4.2. (2)] mengenai aliran Syiah yang menetapkan seperti berikut :” Setelah berbincang dan menimbang kertas kerja ini Jawatankuasa telah mengambil keputusan bahawa hanya Mazhab Syiah dari golongan Al – Zaidiyah dan Jaafariah sahaja yang diterima untuk diamalkan di Malaysia.” Dimansuhkan.
Menetapkan bahawa umat Islam di Malaysia hendaklah hanya mengikut ajaran Islam yang berasaskan pegangan Ahli Sunnah Wal Jamaah dari segi Aqidah, Syariah dan Akhlak.
Menyokong dan menerima cadangan pindaan Perlembagaan Persekutuan dan Perlembagaan Negeri – Negeri bagi memperuntukkan dengan nyata bahawa agama bagi Persekutuan dan Negeri – Negeri hendaklah agama Islam berasaskan pegangan Ahli Sunnah Wal Jamaah dari segi Aqidah, Syariah dan Akhlak.
Memperuntukkan pindaan kepada semua Undang – Undang Negeri dan Hukum Syarak bagi menyelaraskan takrif hukum Syarak atas Undang- Undang Islam seperti berikut :” Hukum Syarak atau Undang – Undang Islam ertinya Undang – Undang Islam yang berasaskan pegangan Ahli Sunnah Wal Jamaah dari segi Aqidah, Syariah dan Akhlaq. ”
Memperakukan bahawa ajaran Islam yang lain daripada pegangan Ahli Sunnah Wal Jamaah adalah bercanggah dengan Hukum Syarak dan Undang – Undang Islam dan demikian penyebaran apa –apa ajaran yang lain daripada pegangan Ahli Sunnah Wal Jamaah adalah dilarang.
Menetapkan bahawa semua umat Islam di negara ini adalah tertakluk kepada undang – undang Islam Hukum Syarak yang berasaskan pegangan kepada ajaran Ahli Sunnah Wal Jamaah sahaja.
Menetapkan bahawa penerbitan , penyiaran dan penyebaran apa- apa buku, risalah , filem , video dan lain – lain berhubung dengan ajaran Islam yang bertentangan dengan pegangan Ahli Sunnah Wal Jamaah adalah diharamkan.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-92 yang bersidang pada 15 - 17 Disember 2010 telah membincangkan Cadangan Rekabentuk Dataran Pahlawan Negara Di Putrajaya. Muzakarah telah membuat keputusan seperti berikut:

Setelah mendengar taklimat daripada pihak Jabatan Kerja Raya Malaysia dan Jabatan Perdana Menteri serta pandangan dan hujah-hujah yang dikemukakan, Muzakarah bersetuju menerima cadangan reka bentuk Dataran Pahlawan Negara sepertimana yang dibentang dan diperjelaskan oleh pihak Jabatan Kerja Raya Malaysia dan Jabatan Perdana Menteri.

Muzakarah juga berharap supaya unsur-unsur pembaziran dapat dielakkan dalam pembinaan Dataran Pahlawan Negara yang dicadangkan ini.


Mesyuarat Jawatankuasa Fatwa Negeri Johor yang bersidang pada 20 zulhijjah 1424 bersamaan 11 Februari 2002 telah membincangkan mengenai Peraduan Quiz Melalui SMS Dan Talian 600.

 Alhamdulillah fatwanya:

 'Peraduan quiz melalui SMS dan talian 600 adalah sama seperti judi dan hukumnya adalah haram.'


Setelah meneliti penjelasan terhadap Tarekat Naqsyanbandiyyah pimpinan Profesor Qadirun Yahya yang disediakan oleh bahagian Hal Ehwal Islam Jabatan Perdana Menteri jawatankuasa ini mengambil keputusan mengharamkan Tarekat Naqsyambandiyyah yang dibawa oleh Profesor tersebut kerana terdapat huraian yang bercanggah dengan ajaran dan Aqidah Islamiyyah. Orang ramai adalah diingatkan supaya berhati-hati sebelum terlibat beramal dengan tarekat bagi mengelakkan dari pembawaan yang salah yang boleh menjejaskan aqidah.


Menetapkan bahawa pada dasarnya harta zakat tidak harus dilaburkan. Bagaimanapun, sekiranya agihan zakat telah dibuat dengan sempurna kepada semua
asnaf
 yang berhak memilikinya, lalu didapati masih ada lebihan, maka adalah harus harta zakat tersebut dilaburkan atas
maslahah ‘ammah
 tetapi hendaklah mengikut syarat-syarat yang ditetapkan seperti berikut :
(i) Majlis Agama Islam Melaka dapat memberi jaminan bertulis bahawa harta asal zakat yang  dilaburkan adalah tetap harta zakat dan begitu juga keuntungannya hendaklah dikembalikan kepada akaun zakat untuk dibelanjakan kepada
asnaf
 yang berhak setelah ditolak kos pengurusan yang munasabah;
(ii) Ada jaminan bertulis bahawa Majlis Agama Islam Melaka bersedia untuk membayar balik  kesemua jumlah harta zakat yang dilaburkan itu kepada akaun zakat jika berlaku kerugian dalam  pelaburan;
(iii) Ada jaminan bertulis bahawa harta zakat yang dijadikan modal pelaburan itu boleh dicairkan pada bila-bila masa apabila ada keperluan mendadak di mana harta zakat itu perlu diagihkan;
(iv) Pelaburan tersebut hendaklah dilakukan dengan teratur dan ianya mestilah berlandaskan syariat;
(v) Hendaklah dibuat kajian terperinci berkenaan dengan satu-satu pelaburan yang hendak  diusahakan menggunakan harta zakat dan perlu dipastikan ianya terjamin selamat;
(vi) Hendaklah mendapatkan kebenaran atau kelulusan daripada mesyuarat Majlis Agama Islam Melaka bagi memastikan dasar-dasar syariat terpelihara ; dan
(vii) Pelaburan tersebut hendaklah dikendalikan oleh satu badan ataupun jawatankuasa khas yang terdiri daripada mereka yang berpengalaman dalam bidang pelaburan dan bersifat amanah.